Atletika: PRVENSTVO SRBIJE ZA MLAĐE PIONIRE REZULTATI - GLAS OPOVA\nAtletika: PRVENSTVO SRBIJE ZA MLAĐE PIONIRE REZULTATI\nPRVENSTVO SRBIJE ZA MLAĐE PIONIRE REZULTATI\nSremska Mitrovica je 21. juna bila domaćin prvenstva Srbije za mlađe pionire,na kome je nastupilo 43 kluba i više stotina atletičara. Pljuštalo je od ličnih rekorda Spartakovih atletičara na ovom takmičenju. Izvanredna je bila Teodora Vasić u bacanju vorteksa koja je već u prvom hicu obezbedila zlatnu medalju i lični rekord koji sada iznosi 53,82. Teodora je skoro u svakoj seriji bila na nivou od 52m što je izuzetno dobro. Neprikosnovena Teodora je nastupila i u disciplini bacanja kugle, gde je zauzela drugo mesto uz takođe oboren lični rekord 11,56m. Teodora je bila prva sve do pretposlednje serije gde je atletičarka “Crvene Zvezde” prestiže i baca dalje za 8cm.\nU disciplinama na 60m nastupile su Stamenović Ivona koja je sovojila drugo mesto u 8 grupi rezultatom 9,46 i Iva Krivokuća koja je zauzela 5. mesto u 12. grupi rezultatom 9,81.\nU disciplinama na 200m nastupile su Kristina Gasenberger koja je trčala izvanredno oborivši svoj lični rekord za više od dve sekunde i sada iznosi 30,88s i zauzela 4. mesto u 6. grupi. Andrea Stajin je takođe postavila lični rekord istrčavši ovu deonicu za 32,53s i zauzela 5. mesto u 10. grupi. Anja Aćimov je zauzela 5. mesto u 8. grupi i oborila svoj lični rekord koji sada iznosi 33,68. Savić Katarina je zauzela 7. mesto u 9. grupi sa rezultatom 39,12s. Ivana Šotić je zauzela 8. mesto u 8. grupi sa ostvarenim rezultatom od 40,78 što je njen novi lični rekord.\nSpartak je imao je dve štafete na 4х60m, prva koja je jača u sastavu: Iva Krivokuća, Kristina Gasenberger, Ivona Stamenović i Teodora Vasić i one su nažalost diskvalifikovane zbog greške u primopredaji štafete.Druga Spartakova štafeta zauzela je 12. mesto sa novim ličnim rekordom 39,12 u sastavu: Anja Aćimov, Katarina Savić, Ivana Šotić i Andrea Stajin.\nPančevački karneval: OPOVAČKE LAVICE U POVORCI KARNEVALA


Uvodi se registar onih koji odbiju da se vakcinišu\n29. decembra, 2020 Vesti iz Sveta Napišite komentar\nGotovo sve evropske zemlje reklo bi se imaju istu strategiju povodom Korona virusa. Trenutno je vladama država najveći problem kako naterati građane na vakcinaciju. Španija je odlučila da uvede registar imena onih koji odbiju da se vakvinišu. Biće podeljen sa drugim evropskim zemljama, ali neće biti objavljen u javnosti, rekao je u ponedeljak španski ministar zdravlja.\nU intervjuu za televizijski kanal La Sexta, španski ministar zdravlja Salvador Illa naglasio je da vakcinacija protiv koronavirusa, koja je započela u nedelju u Španiji, kao i u mnogim drugim zemljama EU, neće biti obavezna. Međutim, španske vlasti će voditi registar ljudi koji odbijaju da se vakcinišu protiv Kovida-19.\n„Ono što ćemo uraditi je registar koji će, štaviše, biti podeljen sa drugim evropskim zemljama“, rekao je, precizirajući da će registar sadržati imena ljudi kojima je vakcina predložena a odbili su je. „Ovo nije dokument koji će biti objavljen u javnosti“, rekao je, međutim, dodajući da će ova lista biti pripremljena „uz najveće poštovanje zaštite podataka“.\nTagovi: ŠPANIJA - vakcina


Obradović: Dočekaćemo Vučića onako kako dolikuje - Ozonpress :: internet portal\nTag: Obradović, VUČIĆ\nLider Dveri Boško Obradović pozvao je danas građane da dočekaju predsednika Srbije onako kako dolikuje i kako je zaslužio. Како је рекао, vreme је da mu jedan grad poruči da nije dobrodošao.\n— Radujemo se dolasku predsednika Srbije u naš grad, kao verujem i svi građani Čačka, i dočekaćemo ga onako kako dolikuje, onako kako je zaslužio. Poslaćemo mu sve poruke koje su važne za naš grad a koje mu sleduju. U tom smislu mislim da je red da jedan grad u Srbiji kaže: „Gospodine predsedniče niste dobrodošli“ — rekao je Obradović odgovarajući na pitanje novinara.\nKako je najavljeno, predsednik Srbije Aleksandar Vučić trebalo bi da poseti Čačak oko 20. aprila, što je i najavio nakon sednice Predsedništva SNS.\nVučić je najavio posetu Moravičkom okrugu i Čačku posle u okviru kampanje “Budućnost Srbije“, odmahnakon velikog mitinga u Beogradu 19. aprila.\n👄 30/03/2019 u 10:19 Odgovorite\nSmatra sebe predstavnikom Čačka,… Blago onome ko ga ne poznaje…


Mladi Bošnjak završio memorisanje Kur’ana Časnog u St. Louisu – Bošnjački Islamski Centar Hamilton – Bosnian Islamic Centre of Hamilton\nMladi Bošnjak završio memorisanje Kur’ana Časnog u St. Louisu\n2014/11/07 Aktuelne Vijesti\nZulkarnejn Kunić, sin imama u Bosanskom Islamskom Centru u St Louisu Enver ef Kunića i njegove hanume Jasmine Kunić, je završio memorisanje Kur’ana Časnog u petak 7. novembra, 2014. g (14. muharrema, 1436 h.g.).\nZulkarnejn je rođen u Americi 2002. godine, kao i mnogo druge naše bošnjačke djece na ovim prostorima. Za memorisanje mu je trebalo dvije godine, a to je urađeno kroz Dar-ul-Kur’an Foundation koja djeluje u sklopu Dar-ul-Islam džamije u St Louis, Missouri. Uporedo sa memorisanjem Kur’ana, Zulkarnejn je uspješno završio 5. i 6. razred kroz program kućnog školovanja.\nZulkarnejn će se, ako Bog da, u narednom periodu pripremati kako bi u budućnosti izašao pred komisiju za hifz Islamske Zajednice Bosne i Hercegovine kako bi dobio i zvanično zvanje Hafiza Kur’anul – Kerima od strane Islamske Zajednice Bosne i Hercegovine.\nNaše iskrene čestitke Zulkarnejnu i njegovim roditeljiima na dosadašnjem trudu, a Zulkarnejnu želimo sve najbolje da uspije u izlasku pred komisiju IZ BiH i krunisanju svog memorisanja Kur’ana.


EK o Srbiji: Odnosi sa Prištinom i vladavina prava određuju tempo pristupanja | Infomedia Balkan\nPolitika | 16.Apr.2018 - 17:26 h\nEK o Srbiji: Odnosi sa Prištinom i vladavina prava određuju tempo pristupanja\nUkupni tempo pristupanja Srbije zavisiće pre svega od intenzivnijeg toka reformi vladavine prava i normalizacije odnosa sa Kosovom, stoji u nacrtu godišnjeg izveštaja Evropske komisije o napretku u koji je uvid imao RTS.\nIzveštaj o stanju reformi u Srbiji i drugim zemljama sa perspektivom članstva u EU biće zvanično usvojen sutra, a visoka predstavnica EU Federika Mogerini će ga zvaničnicima Srbije predstaviti tokom posete Beogradu u sredu.\nSrbija treba da produbi svoje angažovanje u dijalogu sa Prištinom, uključujući primenu svih dogovora, a posebno onog o energetici, navodi se u delu izveštaja koji je posvećen Srbiji u okviru dokumenta o strategiji proširenja EU, i dodaje da je inicijativa predsednika Srbije o unutrašnjem dijalogu dobrodošla u ovom pogledu.\nEK ocenjuje da Srbija treba da nastavi da igra pozitivnu ulogu u popravljanju regionalnih veza i očuvanju stabilnosti. U delu izveštaja koji se odnosi na Kosovo, navodi se da Priština treba da pojača angažovanje u dijalogu sa Beogradom, a posebno rad na formiranju Zajednice srpskih opština.\nGovoreći o vladavini zakona, EK ocenjuje da je bilo određenog napretka, ali da Srbija treba da pojača napore i postigne više rezultata, posebno u "stvaranju ambijenta za slobodu izražavanja, jačanju nezavisnosti i efikasnosti pravosuđa i održivog napretka u borbi protiv korupcije i ogranizovanog kriminala".\nEkonomske reforme nastavljaju da daju rezultate, posebno u vidu makroekonomske stabilnosti, stoji u nacrtu. Međutim, "nivo privatnog i javnog ulaganja je nizak, a poslovno okruženje za mala i srednja preduzeća mora da se popravi".\nIzveštaj Evropske komisije navodi da je "velika strukturna reforma javne uprave, poreskih organa i državnih preduzeća i dalje nedovršena".\nU okviru pristupnih pregovora, ključno je da Srbija razvije i održi administrativne kapacitete za bavljenje pitanjima članstva u EU, poručuje Evropska komisija u izveštaju koji će biti objavljen sutra u Strazburu.


Obuka za članove Radne grupe u Loznici\nU četvrtak 24. oktobra održana je obuka na temu “Analiza administrativnih postupaka i priprema preporuka” za članove Radne grupe u Loznici. U Loznici je nedavno započeta i treća faza projekta koja podrazumeva pripremu preporuka za pojednostavljenje administrativnih postupaka. Da bi se preporuke što kvalitetnije pripremile, članovi Radne grupe su obučeni da primene kriterijume za analizu administrativnih postupaka u skladu sa principima dobre regulatorne prakse.\nObuci je prisustvovalo 18 osoba, uključujući Milojku Smiljanić, načelnicu Gradske uprave koja se, na početku obuke, obratila prisutnima ukazujući na značaj projekta i potrebu aktivnog učešća Radne grupe, načelnika odeljenja i službenika u ovoj fazi projekta.\nObrađene teme na obuci će biti od koristi članovima Radne grupe kada se budu usaglašavale preporuke predložene od strane privrednika, službenika i stučnjaka OPTIMUS-a. Dogovoreno je da načelnici odeljenja u narednih sedam dana dostave dodatne preporuke za unapređenje administrativnih postupaka koje sprovodi Gradska uprava.


Zajednički rad na unapređenju saradnje centralne vlasti sa lokalnim samoupravama u oblasti planiranja budžeta i finansijskoj kontroli\nMinistarstvo finansija je, uz podršku Švajcarske Vlade (Švajcarska agencija za razvoj i saradnju SDC) i Programa za razvoj Ujedinjenih nacija (UNDP), organizovalo danas konsultativni sastanak sa predstavnicima lokalnih samouprava u cilju jačanja saradnje centralne vlasti sa lokalnim samoupravama u oblasti planiranja budžeta i finansijskoj kontroli.\nNa prvom u nizu konsultativnih sastanaka koji će se organizovati u regionalnim centrima u Srbiji, posebna pažnja usmerena je na poboljšanje upravljanja i kontrole korišćenja javnih sredstava, jačanje upravljačke odgovornosti i ciljno planiranje javnih sredstava. Predstavnici Ministarstva finansija upoznali su predstavnike lokalnih samouprava sa aktuelnim reformama u oblasti javnih finanisija, planiranjem javnih sredstava i uvođenjem finansijskog upravljanja i kontrole interne revizije.\nDržavni sekretar u Ministarstvu finansija, Milovan Filimonović istakao je da je cilj sastanka pojašnjenje zahteva koji su propisani Zakonom o budžetskom sistemu i davanje smernica za pripremu programskog budžeta, uvođenje finansijskog upravljanja i kontrole, kao i uspostavljanje funkcije interne revizije, na osnovu primera dobre prakse. On je objasnio da je interna kontrola u javnom sektoru važan element reforme upravljanja javnim finansijama i da zato rukovodioci jedinica lokalne samouprave imaju ključnu ulogu u ovom procesu, kada je reč o preduzimanju mera i liderstva na uspostavljanju, održavanju i radu sistema. Filimonović je pozvao predstavnike lokalnih samouprava na aktivno učešće u budućim skupovima po regionalnim centrima, naglasivši da samo zajedničkim radom možemo unaprediti saradnju od opšteg i zajedničkog interesa, a samim tim i upravljanje javnim sredstvima.\nSastanak čelnika i predstavnika lokalnih samouprava sa predstavnicima resornih ministarstava je prilika da se, kroz aktivnu diskusiju, daju neophodna pojašnjenja i preporuke u vezi sa ispunjenjem zakonskih obaveza na uređenju sistema planiranja i kontrole korišćenja javnih sredstava. Sastanku su prisustvovali i državni sekretar u Ministarstvu državne uprave i lokalne samouprave, Ivan Bošnjak, državni sekretar u Ministarstvu odbrane, Zoran Đorđević, pomoćnik ministra finansija zadužen za Sektor budžeta, Mirjana Ćojbašić i Goran Cvejić.


Putevi Srbije: Gusta magla i velika brzina najverovatniji uzrok sudara na auto-putu – NovostiDana.rs\nJavno preduzeće „Putevi Srbije“ saopštilo je danas da su smanjena vidljivost zbog guste magle i neprilagodjena brzina vozila „najverovatniji uzrok“ sudara na auto-putu izmedju Ćuprije i Jagodine u kojima je u sredu osam osoba poginulo, a više od 25 je povredjeno.\nIzražavajući saučešće porodicama stradalih u jučerašnjim saobraćajnim nesrećama, „Putevi Srbije“ su naveli da je kolovoz autoputa na svim deonicama „u zadovoljavajućem stanju“, a da su putna signalizacija i oprema „bez oštećenja“.\n„Duž deonica na teritoriji gde je pojava magle česta, kao što je slučaj sa Pomoravljem, signalizacija je prilagodjena vremenskim prilikama, odnosno postavljene su table za maglu i obeležene su bele tačke u vidu polukrugova na propisanom rastojanju, kojima se učesnici u saobraćaju obaveštavaju da je neophodno smanjiti brzinu i prilagoditi je uslovima na putu“, piše u saopštenju.\nNavodi se da radnici preduzeća za održavanje puteva svakodnevno obilaze deonice puteva, i da se svi uočeni nedostaci „blagovremeno saniraju i popravljaju“, a da je adekvatna horizontalna i vertikalna saobraćajna signalizacija duž svih deonica autoputeva u Srbiji postavljena shodno projektu o saobraćajnoj signalizaciji.\n„Najverovatnije da su smanjena vidljivost zbog guste magle i neprilagodjena brzina uzrok katastrofalnih saobraćajnih nezgoda koje su se juče dogodile na auto-putu izmedju Ćuprije i Jagodine, ali svakako pitanje utvrdjivanja uzroka saobraćajnih nezgoda prepustićemo nadležnim institucijama“, naveli su iz „Puteva Srbije“.\nU dve saobraćajne nesreće koje su se dogodile juče oko 7.20 izmedju Ćuprije i Jagodine, gotovo istovremeno u oba smera, poginulo je osam ljudi dok ih je više od 25 povredjeno.


Najnovije sportske vesti iz Kragujevca - Sportske.net\nJokić - Kad daš onakav koš, pa pokažeš zbog čega igraš košarku!\nNikola Jokić završio u zagrljaju saigrača, i uz ovacije "Pepsi Centra". Ali, Srbin nije zaboravio...\nGasol kod Bobija?\nMark Gasol izjavio je da bi njegov brat Pau mogao da zaigra za ekipu Grega Popoviča.\nTeo drugi najbolji igrač na svetu van NBA lige\nVeliko priznanje za kapitena reprezentacije Srbije stiže iz Sjedinjenih Američkih Država.\nFudbalski klub Radnički 1923 iz Kragujevca uputio je otvoreno pismo gradonačelniku i gradskom veću u kojem je još jednom apelovao da se klub nalazi pred gašenjem i da je pomoć Grada neophodna da bi se sprečio najgori scenario.\nTreneri omladinske škole fudbalskog kluba Radnički 1923 iz Kragujevca oglasili su se zajedničkim saopštenjem za javnost kako bi ukazali na očajnu situaciju u mlađim selekcijama i maćehinski odnos koji Grad Kragujevac ima prema njima.\nVaterpolisti Partizana upisali su drugi trijumf u finalnoj seriji domaćeg šampionata pošto su u sredu posle boljeg izvođenja peteraca savladali favorizovani kragujevački Radnički.\nFinalna serija plej-ofa domaćeg vaterpolo šampionata počela je večeras u SC "Park" u Kragujevcu gde je Partizan iznenadio domaći Radnički i priredio "brejk" već na startu borbe za trofej.\nUoči početka finalne serije plej-ofa domaćeg vaterpolo šampionata predstavnici Radničkog izrazili su nadu da će u trećem uzastopnom finalu sreća pogledati kragujevački tim i da će titula prvi put u istoriji završiti u srcu Šumadije.\nVicešampion Srbije večeras igra poslednju utakmicu grupne faze takmičenja u Ligi šampiona a protivnik Radničkog biće slavni Pro Reko.\nRadnički na korak od finala\nVaterpolisti kragujevačkog Radničkog zaplivali su u petak ka finalu plej-ofa Prve A lige Srbije nakon što su na bazenu SC "Park" savladali Vojvodinu u prvoj polufinalnoj utakmici.


Banjalučki mediji otkrivaju šokantne detalje: Ko isporučuje kiseonik svim bolnicama u RS? Nabavljaju industrijski gas od neregistrovanih firmi | Kakanj-X\nKako piše banjalučki portal Buka, sve bolnice u RS nabavljaju kiseonik za medicinske potrebe od neovlaštenih kompanija za promet ovim lijekom.\nNakon što se pokrenula priča o spornoj nabavci kiseonika u Univerzietetskom kliničkom centru Republike Srpske, Buka portal otkriva nova šokantne podatke. Sve bolnice u RS nabavljaju kiseonik za medicinske potrebe od neovlaštenih kompanija za promet ovim lijekom.\n„Meser tehnoplin iz Sarajeva jedina je firma koja je domaći proizvođač medicinskog kiseonika u BiH i jedina je registrovana za njegovo prometovanje. Niko drugi se Agenciji do sada nije javio za dobijanje dozvole za proizvodnju, odnosno promet ovog lijeka“, tvrdi Zolak, piše Buka portal.


(VIDEO) Revijom rukometa RK “Grafičar” iz Bezdana proslavio 65. rodjendan - www.025.rs\nwww.025.rs / SOMBOR / SPORT / (VIDEO) Revijom rukometa RK “Grafičar” iz Bezdana proslavio 65. rodjendan\nU subotu 23. juna održana je velika rukometna svečanost u Bezdanu u čast punih 65 godina od kako je osnovan prvi rukometni klub u tom mestu. Davne 1953. godine, Ištvan Barašević je iz Slovenije doneo u Bezdan pravila za mali rukomet i osnovao klub koji se tada zvao RK “ZANATLIJA” i to je bio prvi registrovani klub na teritoriji grada Sombora. Procvat bezdanskog rukometa počeo je 1970. godine kada je u klub za trenera došao Čonti Rudolf, tvorac svih uspeha ovog kluba: “Jedva se suzdržavam da ne zaplačem od silnih emocija koje su me preplavile danas ovde u Bezdanu. Velika je stvar kada posle dugo godina vidiš drage ljude koji su uspeli u životu, ali je najvažnije da su postali dobri ljudi, na to sam najviše ponosan” istakao je nekadašnji trener Čonti Rudolf. Rukovodstvo RK “Grafičar” je organizovalo zaista pravu reviju rukometa u čast ovog jubileja gde je odigrana utakmica polaznika škole rukometa u Bezdanu, zatim utakmica izmedju pionira RK “Grafičar” i veteranki ovog kluba koje su aktivne i treniraju istim žarom kao i u vreme kada su aktivno igrale rukomet. Nakon toga odigrana je i utakmica veterana RK “Grafičar” koji su na zadovoljstvo mnogobrojne publike prikazali zaista vrhunsko rukometno umeće, dok je na kraju odigrana i utakmica izmedju seniora RK “Grafičar” i RK “Crvenka”. Upravo su te utakmice pokazale da i danas RK “Grafičar” ima potencijal i dobre igrače i da se mogu očekivati neki novi budući reprezentativci i šampioni.Poseban kuriozitet je što su se na poziv kluba ovoj manifestaciji odazvali naši proslavljeni bivši reprezentativci Jožef Holpert i Dalibor Čutura, a učešće su uzeli i za sada, poslednji vrhunski izdanci bezdanske škole rukometa, sada na radu u Madjarskoj, braća Filip i Stefan Sunajko. Veliki broj nekadašnjih igrača je odlučilo da podrži ovu manifestaciju a posebnu zahvalnost klub je pokazao prema jedinom živom članu prve ekipe koja je 1953. godine počela sa rukometom u Bezdanu, a to je Varga Jožef. Manifestaciji su prisustvovali još i Slobodan Višekruna, predsednik Rukometnog Saveza Vojvodine, Borislav Perović, predsednik Rukometnog Saveza Zapadnobačkog okruga, Antonija Nađ Kosanović, gradska većnica zadužena za sport, kao i Milan Stakić, predsednik Sportskog Saveza Grada Sombora. Nakon završetka rukometne revije, druženje je nastavljeno kroz “treće poluvreme” u bezdanskom Lovačkom domu uz dogovor da se ponovo svi okupe na sledećoj reviji rukometa naredne 2019. godine.\nSvetoapostolski dani u Apatinu


КИНА: Шта год да се деси, ми смо уз Русију\nKINA: Šta god da se desi, mi smo uz Rusiju\nZvanični Peking je obećao da će nastaviti da sarađuje sa Rusijom na ekonomskom i diplomatskom planu uprkos sankcijama koje je Zapad uveo Moskvi zbog Ukrajine.\nIz Pekinga dodaju da se međusobni odnosi Kine i Rusije baziraju na „zajedničkoj potrebi“.\n„Praktična saradnja između Kine i Rusije se temelji na zajedničkoj potrebi, ima za cilj rezultate koji će odgovarati i jednima i drugima i ima ogroman unutrašnji podsticaj i prostor za širenje“, izjavio je kineski šef diplomatije Vang Ji, prenela je agencija AFP.\nVang je na marginama zasedanja kineskog parlamenta rekao da će Peking i Moskva „nastaviti sa strateškom koordinacijom i saradnjom u cilju održavanja međunarodnog mira i bezbednosti“.\nNjegov komentar signalizuje da Putin, kojeg Zapad žestoko napada zbog aneksije Krima i aktuelnog konflikta na istoku Ukrajine, može da računa na dalju kinesku ekonomsku i diplomatsku podršku, ocenjuje francuska agencija.\nKina i Rusija su stalne članice Saveta bezbednosti Ujedinjenih nacija, a dosad su nekoliko puta zajedno koristile pravo veta kako bi blokirale namere Zapada.\nPored toga, ekonomske veze dve zemlje su sve čvršće, budući da su Kini veoma potrebni ruski energenti, dok je zvanična Moskva zbog sankcija u potrazi za stabilnim tržištima u svetu.\nVang je najavio da će Kina i Rusija „naporno raditi na tome“ da povećaju vrednost bilateralne trgovine na 100 milijardi dolara godišnje, prema prošlogodišnjih 95,3 milijarde dolara, kao i da će intenzivirati saradnju u finansijskom, energetskom i nuklearnom sektoru.


Najbolja poslovna adresa - Centralni adresni sistem za UPC\nNajbolja poslovna adresa\nCentralni adresni sistem za UPC\nGlobema podržava UPC u upravljanju adresnim podacima, jer je njihov kvalitet ključ za efikasno upravljanje investicionim i poslovnim procesima u kompaniji.\nCentralni adresni sistem\nSortiranje i mapiranje adresnih podataka\nProizvod / Usluga: Smallworld\nUPC Poland je jedan od najvećih operatera digitalne kablovske televizije i jedan od najvećih Internet provajdera širokopojasne mreže u Poljskoj. Nudi VOIP telefoniju i mobilnu telefoniju za individualne i poslovne korisnike. UPC ulaže u buduće tehnologije i nudi najnapredniju gigabajtnu mrežu u Poljskoj.\nNedoslednost između informacija u bazama podataka i sistema koji ih koriste je velika borba za mnoge telekom operatere. To je ključno u slučaju procesa koji podržavaju investicije.\nUPC je želeo da poboljša kvalitet ažuriranja i funkcionalne promene u ovoj oblasti. To je bilo od suštinskog značaja za efikasnu komunikaciju između svih investicionih timova.\nZa IT sistem, adresa je više od broja zgrade koji se odnosi na naziv ulice ili poštanski broj. Kvalitet podataka o adresi takođe uključuje plan numeracije prostorija, podatke Nacionalnog registra teritorijalne jedinice zemlje (TERIT), geografske koordinate ili lokaciju katastarske parcele. Nedostatak ovih informacija rizikuje pogrešno planiranje.\nNepotpune informacije znače da određeni podaci nedostaju, kao što su vlasnik ili administrator imanja, planirana i postojeća mrežna infrastruktura ili znanje o konkurenciji. Nedostatak ovih podataka može dovesti do problema sa različitim ugovorima o korišćenju, netačnog tehničkog obima projekta, neodgovarajućih reklamnih kampanja ili odloženog procesa prodaje.\nIskoristili smo naše iskustvo kako bismo pomogli UPC Poljskoj da:\nKreiraju Centralni Adresni Sistem zasnovan na sistemu inventara telekomunikacionih mreža (GE Smallworld Physical Network Inventory – PNI) koji je implementiran u UPC-u pre više od 10 godina, kao i na novoj aplikaciji koju je kreirala Globema – BOB. BOB je Poljska baza podataka zgrada i koristi se za upravljanje adresama u investicionim procesima.\nUčitaju podatke o referentnoj adresi, kao i da očiste i mapiraju podatke o adresiama za tri ključna sistema: CRM, PNI i BOB.\nZbog složenosti održavanja kvaliteta adresnih podataka i broja sistema koji koriste podatke, preporučili smo stvaranje pozicije administratora adresnih podataka (ADA – Address Data Administrator). Cilj administratora je da upravlja ažuriranjima adresnih podataka na osnovu centralnih adresnih sistema u svim sistemima operatera.\nKreiranje centralnog adresnog sistema\nUPC Poljska godinama koristi sistem GE Smallworld Physical Network Inventory (PNI) koji nudi i podržava Globema. Sistem se koristi za prikupljanje podataka o topologiji mreže i telekomunikacionoj infrastrukturi.\nNapravili smo novu aplikaciju, BOB (Poljska baza podataka zgrada) za zaposlene UPC uključene u proces ulaganja. Zajedno, BOB i PNI čine centralni adresni sistem koji omogućava pristup podacima o adresama i mogućnost njihovog uređivanja. Sistem sadrži oko 9 miliona podataka o zgradama širom Poljske. Kako to funkcioniše?\nPNI obavlja napredne adresne operacije, kao što su podela i konsolidacija. Štaviše, šalje BOB korisne informacije o investicionom procesu, kao što je udaljenost od određene zgrade do najbližeg mrežnog objekta, itd.\nBOB dozvoljava UPC-u da registruje nove adrese (koje se još ne pojavljuju u zvaničnim registrima) i koristi ih tokom upravljanja investicionim procesom. Koriste se za dodavanje atributa (kao što su status zgrade ili kontakt informacije vlasnika) određenim zgradama ili grupama zgrada i pretragu adresa zgrada prema njihovim atributima.\nJoš jedna korisna funkcija je vizualizacija izabranih adresa i njihovog statusa na Google mapama. Aplikaciju mogu da koriste podizvođači trećih strana, pošto je pristup aplikaciji kontrolisan mehanizmom na nivou jednog atributa.\nGlobema je napajala centralni adresni sistem podacima o referentnim adresama koje je UPC Poljska dobijala od kompanije DataWise i Nacionalnog registra teritorijalnog odeljenja zemlje (TERIT). Zatim smo sortirali i mapirali podatke o adresama za tri ključna sistema u UPC-u: CRM, PNI i BOB.\nTokom sortiranja i objedinjavanja adresnih podataka u CRM sistem, podaci su normalizovani i standardizovani kroz:\nStandardizovanje prefiksa ulica, imena gradova i naziva ulica na osnovu rečnika svakog grada\nVerifikacija i popunjavanje poštanskih brojeva\nOpisivanje adresnih podataka sa identifikacionim podacima iz rečnika iz Centralne statističke službe Poljske\nKoristili smo veštačku inteligenciju i mašinsko učenje u procesu normalizacije. Mehanizmi AI/ML su korišćeni zbog velikog obima adresnih podataka u CRM-u, nedostatka veze između adresa i podataka iz rečnika i potrebe za ponovnom izgradnjom strukture adresnih podataka.\nOvakav pristup smanjio je veličinu podataka potrebnih za ručnu verifikaciju i reviziju na 5%.\nCentralni adresni sistem obezbeđuje konzistentne podatke o referentnoj adresi. Sistem omogućava korisnicima da prikupljaju različite dodatne informacije vezane za podatke o adresama kao što su ugovori sa vlasnicima zgrada, datumi i rokovi procesa ulaganja, podaci o konkurenciji itd.\nPrednosti koje je centralni adresni sistem doneo UPC Poljskoj:\nOptimizacija radnog vremena zaposlenih\nzahvaljujući automatizovanom prenosu podataka iz Centralnog adresnog sistema i BOB-a u CRM sistem tokom procesa ulaganja\nPoboljšanje kvaliteta podataka o adresama\nuvođenjem administratora adresnih podataka i relevantnih alata\nOptimizacija pružanja usluga\nsprovođenjem kontrole promena adresnih podataka od početka investicionog procesa\nDosledni izveštaji o preseku\nzahvaljujući lakoći povezivanja podataka iz različitih sistema koristeći njihov odnos prema podacima o adresama. Pored toga, poboljšano je izveštavanje Kancelarije za elektronske komunikacije\nMinimiziranje tereta održavanja adresnih podataka\nimplementacijom specijalnih alata za automatizovana ažuriranja\nEfikasniji procesi investicionih projekata\nzahvaljujući njihovom grupisanju, masovnom uređivanju parametara projekta i ograničavanju pogrešno unetih podataka\nOdržavanje kvaliteta i stabilnosti adresnih podataka ključ je procesa sticanja i realizacije investicija, ali i svih procesa koji se odnose na prodaju usluga ili održavanje mreže. Centralni adresni sistem je osnova za efikasno funkcionisanje svih OSS/BSS sistema.\nVisok kvalitet adresne baze je ključ efikasne saradnje različitih specijalizovanih sistema i odeljenja u našoj kompaniji. Rešenje koje je isporučila Globema se proširilo i nastavlja da jača efikasnost naših investicionih i poslovnih procesa.\nDominika Pater, UPC Poland\nSaznajte više na osnovu drugih studija slučaja\nDugogodišnji korisik Netwrok Inventory sistema – Smallworld u kompaniji Netia\nSaznajte kako u poslednjih 20 godina Smallworld pomaže kompaniji Netia da razvije mrežu, upravlja infrastrukturom i uvede najsavremenije usluge.\nSmallworld GIS | Upravljanje mrežnim inventarom | Telekomunikaciona industrija\nSaznajte kako je Globema podržala Exatel u primeni rešenja Smallworld Network Inventory Solution da odgovori na izazove telekom operatera.


Tadić i Jeremić nikad u gorim odnosima - Društvo - Dnevni list Danas\nPočetna » Društvo » Tadić i Jeremić nikad u gorim odnosima\nPosledice kolebanja Srbije povodom jučerašnje dodele Nobelove nagrade za mir kineskom disidentu Liju Sjaobou\nPredsednik Boris Tadići šef diplomatije Vuk Jeremićnikada nisu bili u gorim odnosima nego u poslednjih nekoliko dana, a Jeremićeva ministarska funkcija čak je ugroženija nego nakon dogovora Srbije i Evropske unije o rezoluciji o Kosovu u GS UN, reklo je Danasu više izvora bliskih srpskom državnom vrhu.\n0Piše: P. D. 10. decembra 2010. 19.02\nTo je, na unutrašnjem političkom planu, rezultat dvodnevne bure zbog odluke Ministarstva spoljnih poslova, donete bez „adekvatnih konsultacija“ s Tadićevim kabinetom, da diplomatski predstavnik Srbije ne prisustvuje juče u Oslu održanoj svečanosti uručenja Nobelove nagrade za mir kineskom disidentu Liju Sjaobou.\nNaši sagovornici nisu mogli da potvrde tvrdnje pojedinih medija da je Tadićpraktično većodlučio da, poštujući formu, predloži premijeru Mirku Cvetkoviću da Jeremićpo hitnoj proceduri bude smenjen, ali ističu da „niko ne zna“ šta bi narednih dana moglo da se dogodi. Danasovi izvori tvrde da je zaštitnik građana Saša Jankovićotputovao u Norvešku uz saglasnost i podršku kabineta predsednika Republike, kao i da je ta odluka doneta bez znanja i odobrenja ministra Jeremića.\nCeo dogovor na liniji Andrićev venac – Saša Janković- Mirko Cvetkovićnapravljen je preksinoć, u periodu 20 – 22 časa, nakon čega je odmah obaveštena javnost.\nNobelova nagrada za mir praktično juče nije uručena kineskom disidentu Liju Sjaobau, pošto kineske vlasti nisu dozvolile ni njemu ni članovima njegove porodice da napuste zemlju. Na svečanosti u Oslu je umesto dobitnika, pored prazne stolice postavljen je veliki portret Liua, koji trenutno izdržava jedanaestogodišnju kaznu zatvora u Kini zbog „subverzivnog delovanja“. Vlasti u Pekingu su osudile dodelu nagrade za mir rečima da je to „politička farsa“, koja ne reprezentuje većinu sveta, a „naročito ne zemlje u razvoju“.\nŠef delegacije EU u Srbiji Vensan Dežer izrazio je juče zadovoljstvo zbog odluke Vlade Srbije da ipak pošalje predstavnika na ceremoniju u Oslo, dok je Svetozar Čiplić, ministar za ljudska i manjinska prava, rekao da je zaštitnik prava građana najbolji predstavnik Srbije na dodeli Nobelove nagrade za mir.\nČedomir Jovanović, lider LDP, rekao je juče da je dobro što je u Oslo otišao ombudsman, ali da je skandalozno što je Jankovićotišao kao predstavnik Vlade Srbije. Jovanovićje novinarima na stranačkoj konferenciji u Skupštini Srbije rekao da LDP neće odustati od zahteva da se održi sednica skupštinskog Odbora za inostrane poslove kako bi se „stavila tačka na javašluk i bezobrazluk, što je jedini opis spoljnopolitičkih inicijativa poslednjih nekoliko meseci“.\nSupruga Lijua Sjaobaua, Liu Sija, izjavila je da njen suprug želi da posveti ovu nagradu svima koji su pali u borbi za demokratiju 1989. godine na Trgu Tjenanmen. Ona se nalazi u kućnom pritvoru i bila je sprečena da napusti zemlju kako bi prisustvovala ceremoniji dodele.\nAmerički predsednik Barak Obama rekao je juče da mu je žao što ni Liu Sjaobo ni njegova supruga nisu prisustvovali svečanosti u Oslu i pozvao Kinu da više uradi na razvoju demokratije. On je dodao da su vrednosti koje zastupa Liu univerzalne, da je njegova borba miroljubiva i da bi trebalo da bude pušten iz zatvora što je moguće ranije. Visoka predstavnica EU za spoljnu politiku i bezbednost Ketrin Ešton uputila je juče poruku podrške Liju Siaobou i pozvala za njegovo hitno oslobađanje.\nKina žali zbog odluke Srbije\nKina duboko žali zbog odluke Vlade Srbije da u poslednjem času promeni svoj stav i pošalje ombudsmana na dodelu Nobelove nagrade za mir, saopšteno je juče iz Ambasade Kine u Srbiji. Kako se navodi, Kina razume pritisak pod kojim je i situaciju u kojoj se nalazi Republika Srbija. „Uručenje Nobelove nagrade kriminalcu Liu Xiaobou koji propagira da „Kina treba još 300 godina da bude kolonija“ i da „ona mora biti podeljena na 18 novih država“, i koji je dugo podsticao rušenje nacionalne vlade, potpuno je protiv dobrih motiva Nobelove nagrade koja simbolizuje „branioca mira“ i predstavlja poniženje za nju. Prema navodima saopštenja, Kina je zemlja principa i „neće tek tako promeniti stav prema odnosu naše dve zemlje“. Dodaje se da će Kina „podržavati opravdanu brigu srpske strane oko pitanja Kosova“, ali se istovremeno nada da će Srbija nastaviti da razume i podržava kinesku stranu kada je rečo pitanjima od vitalnog interesa za Kinu.


StopFake | март 2019 - Страница 2 од 3 - StopFake\n18 марта, 2019 - 23:57 Mišljenja\nIzvor: UNS Svrha lažnih vesti je manipulacija javnim mnjenjem zarad materijalne dobiti isticanja veće moći, izjavila je FoNetu novinarka Maša Mileusnić i ocenila da u društvu ne postoji kritička svet u meri dovoljnoj da bi se iskorenile lažne vesti. Mileusnić je, za serijal Pres Ekstra, podsetila da društvene mreže nisu izmislile lažne vesti, već je su one, kao kategorija, preuzete iz prethodnih iskustava totalitarnih društava. Lažne vesti se javljaju u…\n17 марта, 2019 - 14:11 Vesti\nMnogi ruski mediji su prošle nedelje objavili vesti o tome da je ukrajinski predsednik Petro Porošenko tokom 2014. godine navodno želeo da zameni Krim za članstvo u Evropskoj uniji i NATO-u. Izvor za ove tvrdnje je bivši gruzijski predsednik Mihail Saakašvili, koji je od maja 2015. do novembra 2016. bio guverner ukrajinske pokrajine Odesa. Sakašvili je izjavio ukrajinskom novinaru Dimitriju Gordonu da mu je Porošenko rekao da bi Ukrajina trebalo…\n14 марта, 2019 - 11:10 Vesti\n„Ukrajinske vlasti žele da sruše zemlju do temelja“ – to je bila reakcija zvaničnika ruske Dume na trenutak kada je ukrajinski predsednik Petro Porošenko potpisao zakon koji omogućava stranim trupama da budu prisutne na ukrajinskoj teritoriji tokom 2019. godine. Dozvoljavanje stranim vojskama da budu prisutne na ukrajinskom tlu je udar protiv ukrajinskog jedinstva kojim Kijev namerava da podstakne sukobe u zemlji, izjavio je Leonid Kalašnjikov, predsedavajući Odbora za integraciju CIS-a…\n14 марта, 2019 - 10:11 Vesti\nUkraina.ru je objavio je da epidemija malih boginja u Ukrajini može dovesti do toga da Ukrajina izgubi svoj bezvizni status sa EU. U članku se citira predsednik Ukrajinskog udruženja psihijatara Semen Hluzman, međutim, Hluzman je rekao nešto drugo, a najnovijiizveštaj EU o poštovanju uslova bezviznog režima od strane Ukrajine ne spominje izbijanja epidemije malih boginja. Razgovarajući o izbijanju ove epidemije na ukrajinskom televizijskom kanalu 112, Hluzman je rekao da su neke evropske zemlje tajno…\n08 марта, 2019 - 00:00 Mišljenja\nLažne vesti su nova vrsta manipulacije, koju su donele nove tehnologije i društvene mreže, izjavila je FoNetu novinarka Centra za istraživačko novinarstvo Srbije (CINS) Anđela Milivojević i ocenila da političari najviše od njih profitiraju. Ona je, u okviru serijala Pres Ekstra, društvene mreže označila kao poseban medij, koji je proširio posledice lažnih vesti. Političari su ti koji najviše profitiraju iz odnosa nepoverenja u kojem građani nisu sigurni kome da veruju,…\n04 марта, 2019 - 00:11 Mišljenja\nZamenik gradonačelnika Beograda Goran Vesić podneo je prijavu Odeljenju za visokotehnološki kriminal MUP-a Srbije protiv portala srpskinarodniinfo.com zbog vesti u kojoj je, kako je rekao, sve od reči do reči izmišljeno, saznaje N1. U vesti, koja se proširila na društvenim mrežama, stoji da je Vesić navodno izjavio da će se nadležnost kontrolora karata proširiti i na ulicu i da će komunalna policija hapsiti one koji ne mogu da dokažu kako…\n03 марта, 2019 - 22:57 Istraživanja\nIzvor NATO Strategic Communication Centre of Excellence Rezime Ovaj izveštaj predstavlja nalaze iz prvog istraživačkog projekta koji sistematski prati i meri neautentičnu aktivnost na ruskoj društvenoj mreži VKontakte. Na VK-u, u razgovoru o NATO-u dominiraju mediji i grupe lojalne Kremlju kao i botovi i trolovi. Obim objava ovih grupa je toliki da ukupan broj stvarnih korisnika čini samo 14% od ukupnog broja poruka o NATO-u u baltičkim državama i Poljskoj.…


– Marjanović i Filipović su se dobro držali u prvoj polovini trke. Bili su stalno oko mesta koje je vodilo u finale. Ipak, nisu izdržali do kraja i ovo je najviše što su trenutno mogli u ovoj izuzetno jakoj grupi. Dobro je što su u finišu, kada je bilo jasno da ne mogu do jednog od prva tri mesta koja su vodila u finale, prištedeli snagu koja će im biti preko potrebna u okršaju za plasman od sedmog do 12. mesta – kazao je selektor veslačke reprezentacije Srbije Nebojša Ilić.\nSedmog, pretposlednjeg, dana šampionata, 31. avgusta, tri srpske posade veslaće u B finalima. Od 6 č ujutru ženski dvojac bez kormilara Ivana Filipović, Iva Obradović za plasman od sedmog do 12. mesta boriće se sa posadama Ukrajine, Australije, Nemačke, Italije i Rusije. Od 6,38 časova Nenad Beđik i Nikola Stojić će se u B finalu muških dvojaca bez kormilara ogledati sa čamcima Velike Britanije, Mađarske, Argentine, Nemačke i Južnoafričke Republike. Program od naših posada zatvara četverac bez kormilara Miloš Tomić, Radoje Đerić, Miloš Vasić, Goran Jagar koji će se od 7,02 č boriti sa čamcima Belorusije, Nemačke, Rumunije, Španije i Hrvatske za plasman od sedmog do 12. mesta na svetu.


Običaji i verovanja na Bogojavljenje\nNaslovna Zanimljivosti Iz naših krajeva Običaji i verovanja na Bogojavljenje\nVeruje se da se večeras otvaraju nebesa i da se svaka želja može ispuniti. Prema predanju, tačno u ponoć treba pogledati u nebo i zamisliti želju, koja mora biti jasno definisana.\n„Kako ide voda, tako da ide i berićet u naše njive“. Zatim zahvataju vodu i nose je svojim ukućanima. Ponegde se još sačuvao običaj da ukućani popiju malo te vode preko sekire, jer se veruje da će se na taj način izbeći svađa među njima.\nPrethodni tekstNe mogu samo komunalci da brinu o životinjama\nSledeći tekstOtvorena izložba fotografija Petra Dešića\nDanas je Bogojavljenje, širom Srbije plivanje za Časni krst


Vesti online / Vesti / Srbija / Tači o Rusiji: Nije Kosovo Sirija, već...\nKosovski predsednik Hašim Tači rekao je danas da "Kosovo nije Sirija" da bi se oko njega angažovali svi globalni akteri i da je "Kosovo evropsko pitanje".\nKosovo evropsko pitanje: Hašim Tači\nOn je tako na godišnjoj pres konferenciji prokomentarisao spremnost Rusije da učestvuje u procesu dijaloga o normalizaciji odnosa Beograda i Prištine, ali je ponovio da je tražio "direktnije učešće SAD", prenosi Radio Slobodna Evropa.\n- Ja sam tražio direktnije učešće SAD. U dijalogu koji traje pet godina posredovala je EU uz američku podršku - rekao je Tači.\nOn je rekao i da je Kosovo "suverena i nezavisna zemlja" koja odluke o "dobrosusedskim odnosima" donosi sama, a da je adresa "koja olakšava i vodi dijalog, Brisel, odnosno EU, kojoj teže da se učlane i Kosovo i Srbija".\nOn je ponovio da proces dijaloga ulazi u "konačnu fazu", a da to podrazumeva ili reciprocno priznanje između Beograda i Prištine ili okončanje procesa sa pravom Kosova da se učlani u UN, prenosi RSE.\nTači je ponovio i da je Specijalni sud za ratne zlocine na Kosovu "istorijska nepravda", ali da je formiran radi očuvanja partnerstva sa SAD, NATO i EU.


Na putu ka EU, Srbija mora da reformiše zdravstveni sistem, a pre svega način finansiranja\nLekare plaćati po učinku\n* Arsić: Osnovno pitanje jeste ko zapravo upravlja zdravstvenim sistemom * Vukajlović: Promena načina finansiranja bila predmet rasprave, ali je inicijativu RZZO zaustavilo Ministarstvo finansija * Karađinović: Sistemska korupcija u najvišim ešalonima zdravstva blokirala svaku mogućnost reforme\nBeograd, Kraljevo - Iako bez reforme zdravstvenog sistema Srbija neće stići nigde, a ponajmanje u Evropu, niko se ne otima za taj sektor. Slučajno ili ne, ali reforma ovog sektora se već godinama odlaže i niko se ne usuđuje da se uhvati u koštac s problemima. S razlogom, jer nije lako reformisati tako složeni, i tako važni sistem kao što je zdravstveni. Upućeni tvrde da, pre svega, treba promeniti način finansiranja u zdravstvu.\nTo je, kada se pre nešto više od godinu dana kandidovao za mesto direktora Republičkog zavoda za zdravstveno osiguranje (RZZO), u svom programu predložio i dr Dragan Arsić, direktor ZC Studenica u Kraljevu. On kaže da trenutni sistem finansiranja ne samo da nije dobar, već nije ni održiv. Kao glavnog kočničara, kada su promene u pitanju, navodi RZZO, uz objašnjenje da ne misli direktno na novog direktora Vuksanovića, s kojim se još uvek nije susreo i kog poziva na dijalog sa svim direktorima zdravstvenih centara u Srbiji.\nArsić tvrdi da je upravo zbog zagovaranja ideje o promeni načina finansiranja često na meti određenih interesnih grupa, koje preko jednog tabloida iznose neistine, kao što je ona da pacijenti u ZC Studenica moraju sami da nabavljaju lekove, gaze i citostatike.\n- Suma koja se trenutno izdvaja za potrebe pacijenata nije dovoljna: U zdravstvenom sistemu ima 260-270 evra po glavi stanovnika i svi vrlo dobro znaju da to nije dovoljno za sve potrebe građana. Na pitanje zašto finansijski plan i plan zdravstvene zaštite nisu usaglašeni odgovor treba da da RZZO. Kao član komisije za izradu Pravilnika o merilima i kriterijumima za ugovaranje, ispred Komore zdravstvenih ustanova, podneo sam sedam amandmana usaglašavajući ih sa svim menadžerima zdravstvenih ustanova. Takođe, tražili smo usaglašavanje plana, ali RZZO tu vrstu odgovornosti nije želeo da prihvati i obzirom da ima većinu u toj komisiji, izglasali su ga bez glasa Komore zdravstvenih ustanova, bez glasa Lekarske komore, čak i bez predstavnika Ministarstva zdravlja, kaže za Danas dr Arsić koji, zbog takvog sleda događaja ima nedoumicu ko zapravo upravlja zdravstvenim sistemom?\n- Da li su to oni koji raspolažu i dele novac na način kao do sada, dakle na linearan način, koji je jedan od najgorih načina finansiranja, ili Ministarstvo zdravlja, odnosno menadžeri zdravstvenih ustanova. Inače, Ministarstvo samo snosi odgovornost za zdravstveni sistem, a sistemom upravljaju oni koji drže novac, raspoređujući ga na osnovu tog pravilnika koji su doneli bez saglasnosti i koji je usvojio upravni odbor. Da bi neko bio član tog upravnog odbora, on mora biti ili penzioner ili sindikalac. Tako je bilo sve vreme dok je na čelu RZZO bila Svetlana Vukajlović - tvrdi Arsić i dodaje da je nju upravo retrogradna administracija, koja sebi mora da obezbedi opstanak i koja želi da se oseća moćnom, sprečavala da bilo šta uradi. Zdravstvenim ustanovama, tvrdi Arsić, novac se deli po principu - uzmi ili ostavi.\n- Prvog januara, na osnovu pomenutog pravilnika, oni podele ugovore po zdravstvenim ustanovama baš po tom sistemu, bez da u bilo čemu mi učestvujemo i podelimo novac po potrebama. Recimo, ZC Studenica je za citostatike prošle godine fakturisao naše potrebe na 23 - 24 miliona dinara, a onda su nam oni dali 12 miliona. I šta sad da radimo? Rezultat svega jeste činjenica da se veliki broj ustanova zadužio prema dobavljačima za lekove i potrošni materijal, a oni duguju proizvođačima, i na kraju se taj sistem zatvara i dovodi u pitanju održivost sistema. Zbog toga je moj program bila hitna promena načina finansiranja - po principu da novac prati pacijenta, a ne da se finansiraju kapaciteti - i da se odrede prioriteti, a prioritet je primarna zdravstvena zaštita. Daleko je jeftinije i bolji je kvalitet života nacije ako se ulaže u primarnu zdravstvenu zaštitu, napominje direktor ZC Studenica.\nInicijativa, kako navodi sagovornik Danasa, mora da krene od RZZO i Ministarstva zdravlja, koje bi trebalo da utiče na Vladu, jer bez temeljne reforme sistema nema pridruženja EU. On se, takođe, zalaže za izjednačavanje privatne i državne prakse:\n- U mnogim sistemima je državna i privatna praksa izjednačena. Reforma u primarnoj zaštiti znači jako veću odgovornost za lekara, ali ga i podstiče da se više trudi oko pacijenata. Sada imamo domove zdravlja u kojima je plata zagarantovana i u kojima lekar koji ima 2.000 pacijenata prima istu platu kao i onaj koji ima 1.000 pacijenata, navodi dr Arsić.\nOn smatra da je sprovođenje reformi bolan proces, i da to neće biti najpovoljnije za ustanove koje imaju mali broj pacijenata i koje nisu kvalitetne, ali da je to mala cena u poređenju sa mogućnošću da se sistem uruši. On smatra da se dr Tomica Milosavljević nije upustio u reforme jer nije jednostavno obezbediti konsenzus, kao i da, verovatno, nije bilo saglasnosti iz RZZO. Ali isto tako veruje da će DS, koja je, kako kaže, u potpunosti orijentisana ka EU, uskoro pokrenuti pitanje reforme zdravstvenog sistema.\nSvetlana Vukajlović, bivša direktorka RZZO, nije želela da komentariše Arsićeve navode. Međutim, ona tvrdi da je, tokom 2009. godine, promena načina finansiranja bila predmet rasprave između RZZO i Ministarstva finansija, kada je inicijativu RZZO podržalo Ministarstvo zdravlja , a zaustavilo Ministarstvo finansija. Ona dalje navodi da je u to vreme upozoravala da ne može da se promeni način finansiranja sa sadašnjeg plaćanja kapaciteta na plaćanje zdravstvenih ustanova po učinku (novac prati pacijenta) sve dok su sadašnjim zakonima svim zaposlenima u državnom zdravstvu garantovani radno mesto i zarada, bez obzira na rezultate rada.\nDraško Karađinović, iz udruženja Doktori protiv korupcije, ključ problema vidi u nepromenjenom monopolskom finansiranju zdravstva.\n- I dalje građani plaćaju obavezni doprinos jednom državnom osiguranju, i ne mogu da biraju lekara, bolnicu ili osiguranje, kako je to u zemljama EU. Sa novim izmenama Zakona o zdravstvenom osiguranju monopol državnih davaoca usluga na nivo primarne zdravstvene zaštite jača, a elementarno pravo pacijenata na slobodni izbor lekara se definitivno ukida pod pretnjom sankcija redukovanja prava na zdravstvenu zaštitu, ističe Karađinović i navodi da je jako bitan član 199. Zakona o zdravstvenoj zaštiti, koji legalizuje konflikt interesa kroz dopunski rad državnog lekara, jer onemogućava svaku reformu finansiranja kroz eventualno uključenje 7.000 privatnih lekara, stomatologa i apotekara u sistem. Problemi u zdravstvu su, prema Karađinoviću, posledica potpune partijske dominacije u zdravstvenom sistemu.\n- To je bitna kočnica svake reforme jer je zdravstvo, koje dobija iz javnih finansija dve milijarde evra godišnje, a još 300 miliona uzme u kešu od građana kroz lažne „vanstandardne usluge“ i u kome radi 110.000 ljudi, neiscrpan resurs za namirivanje stranačke infrastrukture. Stoga se može reći da je sistemska korupcija, ukorenjena pre svega u najvišim ešalonima zdravstva, u Ministarstvu zdravlja i RZZO, blokirala svaku mogućnost reforme, i da bez realne, a ne propagandne departizacije nije moguće očekivati reformski pomak, navodi Karađinović.\nZa prevenciju neophodno više novca\nDragan Arsić kaže da je prevencija jako važna i da za nju treba izdvajati znatno više novca. „Treba dosta ulagati na rano otkrivanje malignih bolesti, kao na primer raka grlića materice, dojke ili debelog creva. ZC Studenica je u tome pokazao izvanredne rezultate, ali smo nažalost samo šest meseci bili finansirani za program ranog otkrivanja, jer je RZZO prekinuo taj vid finansiranja. Sa druge strane, imamo veliki broj bolesnih od malignih bolesti, a zračenje i citostatici su veoma skupi. Zbog toga se treba reformisati primarna zdravstvena zaštita i tako bi lekari bili motivisani da učine maksimum za svog pacijenta, jer će biti plaćeni po tome koliko se pacijenata za njih opredeli. A na sekundarnom i tercijalnom, dakle bolničkom, nivou treba finansirati usluge, kaže dr Arsić i zaključuje da bi se promenom načina finansiranja uštedelo 10 -15 odsto i pravilno raspodelila ionako nevelika sredstva, jer bi se plaćala usluga, a ne troškovi i kapaciteti, kako se to sada čini.\nDraško Karađinović navodi da su primer šizofrenog diskursa izjave političara koji predlažu ukidanje upravnih odbora u javnim preduzećima, ali da to isto ne predlažu za 350 ustanova u sektoru zdravstva koji njihova stranka vodi neprekidno od 2002. godine i gde je potrošnja ovih godina bila preko 15 milijardi evra.


maj, 2018 | Web-Tribune.com\nTrampov režim je sabotirao Putinove mirovne napore u Siriji, Iranu, Ukrajini i Severnoj Koreji, Putinovi mirovni napori nemaju svrhe. U interesu mira, Putin je izbegao da odgovori na američke i izraelske provokacije u Siriji. Putin je otišao toliko daleko da je pozvao Netanjahua u Rusiju na proslavu ruske pobede nad Nemačkom …\nPiše: Vladimir Đukanović Kafanski razgovor o politici u kome se razviju brojne teorije zavere i zaključci o mogućim ratovima je nešto na šta su Srbi svakako navikli. Opšte je poznato da među Srbima ima najviše potencijalnih „diplomata“ i „sportskih selektora“, te da svako od nas zna najbolje šta bi uradio …\nPosle odluke o zajedničkim diplomatskim predstavništvima Prištine i Tirane, kosovska skupština usvojila je rezoluciju kojom se ukida kontrola kretanja putnika koji prelaze u Albaniju. Svih 73 prisutnih poslanika glasalo je za rezoluciju kojom se za građane Kosova i Albanije u potpunosti otvara izlaz i ulaz preko prelaza Morina i Cafa Pruš kod Đakovice i Vrbnica kod Prizrena. …\nVašington uvodi carine na uvoz čelika i aluminijuma u SAD iz Evrope, Kanade, Meksika, Južne Koreje i drugih zemalja, s izuzetkom Argentine, objavljeno je u saopštenju s potpisom američkog predsednika Donalda Trampa koje je u četvrtak objavila Bela kuća. Novi cenovnik stupiće na snagu u petak u ponoć. Evropska unija i partneri SAD u okviru …\nŠTA SE TO DEŠAVA- POMETNJA U EU: Bugarski predsednik otišao u Rusiju i moli Putina da vrati otkazani gasovod “Južni tok”\nGasovod koji su sabotirali Bugarska i EU po naređenjima SAD-a i Rusije, otkazan je 2014. godine. Bugarski predsednik Rumen Radev je prvi dan svog zvaničnog puta u Moskvu iskoristio da pokuša da povrati planove za gasovod koji bi dovodio gas direktno iz Rusije do obale Crnog mora u Bugarskoj, nakon …\nMinistar spoljnih poslova Rusije Sergej Lavrov izjavio je da je bivši američki predsednik Barak Obama 2014. godine tražio od ruskog lidera Vladimira Putina da ne odvraća bivšeg ukrajinskog predsednika Viktora Janukoviča od sporazuma sa opozicijom. – Kada je ovaj dokument bio spreman, Obama je pozvao predsednika Putina i zatražio od njega …


Viber u borbi protiv gladi u svetu\nAug 17, 2020 Viber\nSpomenuta inicijativa će sadržati Viberovu edukativnu Zajednicu “Borimo se zajedno protiv gladi u svetu“ kao i paket stikera na engleskom i ruskom jeziku. Prva Viber Zajednica ovog tipa na svetu informisaće članove o tome kako promena navika u ishrani, nabavci i kuvanju može umanjiti bacanje hrane i omogućiti veći pristup hrani onima kojima nedostaje – uz pružanje dodatnih informacija o samoj krizi. Sadržaj Zajednice će voditi Viberovi partneri iz humanitarnih organizacija, koji će dodatno raspolagati i sopstvenim kanalima komunikacije na ovoj platformi.\nDodatni vid finansijske podrške će predstavljati mogućnost preuzimanja posebnog stiker paketa posvećenog ovoj akciji, od čega će svi prihodi biti donirani humanitarnim organizacijama koje se bore protiv gladi u svetu. Povrh toga, Viber će pružiti mogućnost onima koji ne mogu momentalno da upute donaciju da izraze svoju podršku time što će pristupiti Zajednici i pozivati svoje bližnje i prijatelje da se u nju učlane. Kada Zajednica bude okupila milion članova, Viber će donirati 10.000 dolara u ovu svrhu, kroz šta će ljudi moći da daju lični primer angažovanosti i razumevanja za ovaj važan humanitarni povod.\nAlain Lejeune na čelu globalnih operacija u HMD Global\nDonacija kompanije Wiko


Mnogi rezultati nisu išli u korist beogradskih crveno-belih u ovom kolu, ali se atinski velikan čiji su navijači u bratskim odnosima sa Zvezdinim pobrinuo za dobre vesti.\nOlimpijakos je očekivano dobio Žalgiris na svom terenu i litvanski tim ostavio na tri pobede iza srpskog i regionalnog prvaka.\nGrčku ekipu su do pobede vodili Jorgos Printezis sa 17 poena (10 skokova) i Met Lodžeski sa 12, a Vasilis Spanulis je dodao 11. Naš centar Nikola Milutinov je utakmicu završio sa pet poena. U poraženom timu najbolji je bio Lukas Lekavičijus sa 11 poena.\nKoliko Barselona ne može da se sastavi ove sezone najbolje je pokazala utakmica u "Blaugrani". Još jedna užasna partija kažnjena je prvim trijumfom Galatasaraja u gostima!\nTako je Barsa ispala iz trke za Top 8, a najzaslužniji za pobedu tima iz Istanbula bio je Aleks Tajs sa 19 poena, koga su pratili Blejk Šilb sa 16 odnosno Džon Dibler sa 14. Naš Vladimir Micov je postigao osam, uz pet skokova i dve asistencije za 29 minuta.\nU katalonskoj ekipi istakao se Aleksandar Vezenkov sa 18 poena, dok je Peteri Koponen dodao 15.


Sjajna dedukcija ministra policije - Dnevni list Danas\nPočetna » Pisma » Čitaoci » Sjajna dedukcija ministra policije\nOdgovor Protiv diktature Nebojši Stefanoviću\n* Dr Nebojša je sjajnom dedukcijom zaključio da iza protesta stoje političari jer su zahtevi politički. Izgleda da uvaženom ministru nije jasno da i građani imaju političke zahteve\n„Protiv diktature“ se oseća izdanim jedino od strane pojedinaca koji zloupotrebljavaju državne funkcije zarad očuvanja režima, koji je još jednom ogolio svoju totalitarnu osnovu.\n1Piše: Protiv diktature 30. novembra 2017. 12.30\nDr Nebojša je u izjavi za Insajder još jednom potvrdio da je iznosio neistinite tvrdnje u cilju kreiranja javnog mnjenja u formi koja omogućava dalje nesmetano urušavanje institucija. Podsećamo da su neki od zahteva za pokretanje prekršajnih prijava podneti povodom događaja koji su se odigrali deset dana nakon održavanja izbora za predsednika Republike Srbije, na kojima su uočene brojne nepravilnosti i koji se nikako ne mogu smatrati legitimnim. Kako je Dr Nebojša još jednom ponovio da se njegova izjava odnosila upravo na period „od mesec ili dva dana nakon izbora“ postavljamo pitanje da li Dr Nebojša ne zna šta se dešava unutar ministarstva koje je pod njegovom jurisdikcijom ili je cilj slanja prijava zastrašivanje svih pojedinaca koji se ne slažu sa diktaturom?\nDr Nebojša je sjajnom dedukcijom zaključio da iza protesta stoje političari jer su zahtevi politički. Izgleda da uvaženom ministru nije jasno da i građani imaju političke zahteve i da ne žele da žive u državi koja ne poštuje njihova osnovna ljudska i politička prava. I ako ne raspolažemo briljantnim analitičkim potencijalom poput uvaženog ministra, Protiv Diktature ponavlja da su protesti bili spontano okupljanje građana koji su neposredno reagovali na očiglednu izbornu krađu i zloupotrebu institucija.\nNa veliku žalost Dr Nebojše Protiv Diktature nikako nije ostao usamljen u svojoj borbi za izgradnju demokratskog društva i ovom prilikom se zahvaljujemo u prvom redu građanima koji su stali uz nas. Takođe želimo da se zahvalimo na nesebičnoj podršci svim medijima koji su objektivno pratili proteste i danas nas prate, Policijskom i Vojnom sindikatu Srbije, kao i Pokretu slobodnih građana, Novoj stranci, Demokratskoj stranci, Socijaldemokratskoj stranci, Narodnoj stranci, Pokretu za preokret, Levici Srbije kao i mnogim drugim.\nNe kraju želimo da istaknemo da ma koliko prijava poslali, ma koliko puta promenili iskaz i ma koliko budete zloupotrebljavali institucije Protiv Diktature neće odustati od borbe za izgradnju demokratskog društva, i da se izvinimo što kao građani imamo ciljeve koji su politički.\n01. decembra 2017. u 09.45\nMoze se zakljuciti da iza "protesta protiv diktature" stoje politicki zvanicnici posto su zahtevi isti kao od strane politickih stranaka i pokreta.Samo sto su se ti isti ljudi koji su se javno izjasnili da podrzavaju proteste ne primenjuju zahteve prvenstveno u svojim pokretima,i na kraju se zakljucak svodi da gaje licnu mrznju i negodovanje prema pojedincina.


Zapošljavanje u javnim univerzitetima u FBiH\nYou are at:Home»OMLADINSKI KUTAK»Zapošljavanje u javnim univerzitetima u FBiH\nUpravni odbor Federalnog zavoda za zapošljavanje je donio Odluku o usvajanju Programa sufinansiranja zapošljavanja u javnim univerzitetima/sveučilištima u Federaciji BiH.\nOdlukom su odobrena finansijska sredstva u iznosu od 1.065.400 KM, a Program će se realizirati u saradnji sa kantonalnim službama za zapošljavanje.\nCilj Programa je zapošljavanje asistenata/viših asistenata/stručnih saradnika/naučnih istraživača u javnim univerzitetima/sveučilištima u Federaciji BiH radi jačanja ljudskih potencijala u svrhu poboljšanja obrazovnog procesa u javnim visokoškolskim ustanovama.\nZavod će s kantonalnim/županijskim službama za zapošljavanje i univerzitetima/\nsveučilištima potpisati Sporazum o međusobnoj saradnji u realizaciji Programa, kojim će se odrediti međusobna prava i obaveze.\nIntegralan tekst Programa dostupan je putem linka ispod:\nProgram sufinansiranja zapošljavanja u javnim univerzitetima/sveučilištima u FBiH (PDF)\nPrevious ArticleIzvanredna pobjeda za OK “Ilijaš”\nNext Article NK Ilijaš –NK Usora 2:0


RTCG - Radio Televizija Crne Gore - Nacionalni javni servis :: Region :: Brisel: Osma runda dijaloga o Kosovu\nEU POSREDNIK 02. 04. 2013. 08:25 >> 08:25 1\nBrisel: Osma runda dijaloga o Kosovu\nU Briselu će danas biti održana osma runda dijaloga Beograda i Prištine, uz posredovanje Evropske unije, na kojoj bi ključno pitanje trebalo da bude autonomija za Srbe na Kosovu i Metohiji.\nAnalitičari ocjenjuju da bi sastanak predsjednika Vlade Srbije Ivice Dačića i kosovskog premijera Hašima Tačija mogao biti odlučujući, pošto Evropska komisija sredinom aprila treba da predstavi izvještaj o napretku Srbije u procesu evrointegracija, koji će obuhvatiti i napredak u normalizaciji odnosa Beograda i Prištine.\nDržavni vrh Srbije je u ponedjeljak, uoči osme runde dijaloga, postigao dogovor o tome šta je minimum srpskih zahtjeva.\nPredsjednik države Tomislav Nikolić rekao je da Srbija ne traži idealno rješenje i da ništa ne odbija unaprijed, ali da je za Beograd neprihvatljivo sve ispod zahtjeva da građani zajednice srpskih opština odlučuju o sudstvu i policiji, i obavezno bez prisustva vojske.\n"Ono na čemu insistiramo je pravosuđe, policija i da nikada vojska ne bude na teritoriji zajednice srpskih opština", rekao je Nikolić, prenijele su agencije.


Evropska unija – Page 125 – AGRO VESTI by agronews.rs\nHome Vesti BlogEvropska unija (Page 125)\nEkološki porezi doneli su 2011. godine Evropskoj uniji (27 članica) 302,9 milijardi evra, što odgovara 2,4% bruto domaćeg proizvoda (BDP) i 6,2% ukupnog prihoda od poreza i socijalnih doprinosa, pokazuju podaci Eurostata.\nU Evropskoj uniji je u 2012. godini požnjeveno 285 miliona tona cerealija, od čega je 44% bila pšenica, i proizvedeno nešto više od 140 miliona tona kravljeg mleka, pokazao je najnoviji Eurostatov izveštaj.\nProfesor u penziji Univerziteta u Beogradu Ksenija Petovar rekla je da postoje dve grupe aktera koji mogu da budu nosioci ruralnog razvoja u Srbiji. “Prva grupa su mladi ljudi, odnosno deca koja se tek sada školuju, jer njihovo obrazovanje je na nivou s početka 20. veka.\nMešali pokvareno i sveže meso\nNemački tužioci istražuju mogući nov skandal u severnoj Nemačkoj, nakon izveštaja medija da se u jednoj fabrici za preradu mesa upotrebljava pokvareno meso.


"Jeremić da razjasni 30 soba na Svetom Stefanu" - Studio B\n„Jeremić da razjasni 30 soba na Svetom Stefanu“\n„Jeremić da razjasni 30 soba na Svetom Stefanu“ Tanjug\nPolitikaPolitika Pocetna 06. 07. 2019. 13:14:47\nEmitovanje snimka razgovara bivših šefova diplomatija Srbije i Crne Gore Vuka Jeremića i Milana Roćena, analitičar Nebojša Krstić ocenio je kao obračun unutar srpske opozicije, odnosno Saveza za Srbiju.Jeremić duguje javnosti objašnjenje oko iznajmljivanja 30 soba za zabavu na Svetom Stefanu.\nKrstić je objasnio da takvo ponašanje nije bilo manir u kabinetu tadašnjeg predsednika Borisa Tadića, u kome je on bio savetnik, i dodao kako bi istraživački novinari trebalo da o ovom događaju pitaju Jeremića.\nKrstić smatra da ovo pitanje Jeremiću uopšte ne može da bude postavljeno „jer bi odbili sa vrata novinare koji bi bili spremni da ga postave“, i ocenio da je to diskriminacija novinara na koju novinarska udruženja ćute.\nPrema njegovim rečima, problem u Srbiji je nedostatak kritičke javnosti, jer postoji samo „histerična gomila čija je tema samo histerija prema (predsedniku Aleksandru) Vučiću i koja ne vidi nikakav drugi problem“.\nZamenik gradonačelnika Beograda Goran Vesić ocenio je u istoj emisji da snimak Jeremića pokazuje kakav je njegov odnos bio prema državi u kojoj je obavljao značajne državne funkcije i na čiji račun se „sprdao“.\nOn je ocenio da Jeremića apsolutno ne interesuje interes države, „nego samo da li može za sebe nešto da ostvari“, i dodao da emitovanje snimka govori o tome da unutar opozicije u Srbiji postoje ozbiljni sukobi između Dragana Ðilasa i Vuka Jeremića.\nVesić je rekao da Ðilas s vlasnikom kablovskog operatera Draganom Šolakom ima medije i kompanije u Crnoj Gori, a da je snimak „deo borbe u opoziciji da ostane samo jedan“.


Haški tribunal poslao zahtjev Srbiji da se Šešelj vrati u pritvor do 26. maja - Klix.ba\nHaški tribunal poslao zahtjev Srbiji da se Šešelj vrati u pritvor do 26. maja\n23.5.2015. u 22:29\nHaški tribunal poslao je juče zahtjev Vladi Srbije da se lider radikala Vojislav Šešelj vrati u pritvor u Sheveningenu do 26. maja.\nKako navode, ono što je sigurno jeste da Šešelj neće moći biti u Hagu 26. maja jer i u slučaju hapšenja u skladu sa Zakonom o saradnji sa Haškim tribunalom on će morati prvo da bude priveden sudiji Višeg suda, zatim mora da prođe sve procedure pred domaćim sudovima kao da je haški bjegunac, a potom će na odluku sudije o izručenju imati pravo žalbe.\nSve to u praksi traje od 10 do 15 dana, a Šešelj je potvrdio da će ova prava u slučaju hapšenja svakako iskoristiti, piše srbijanski Blic.\nIako Šešelj neće biti u Sheveningenu do 26. maja, Tribunal zahtjeva da se "tog datuma ili malo poslije toga bar uhapsi". Iz Vlade Republike Srbije saopćeno je da će Vlada u narednih nekolika dana donijeti odluku o tom pitanju.\nPodsjećamo, Šešelja je na privremenu slobodu pustilo u novembru Pretresno vijeće Tribunala bez ikakvih uslova za njega i uključivanja Vlade Srbije u taj dogovor. Međutim, Žalbeno vijeće je već u aprilu tražilo da Pretresno vijeće opozove svoju odluku.\nNakon što im je Šešelj dostavio dokumentaciju o svom zdravstvenom stanju, Pretresno vijeće je to odbilo, ali je tužilac Bramerc tražio od Žalbenog vijeća da samostalno naloži njegov povratak, što je to već jučer i uradilo i poslalo zahtjev u Srbiju.\nTužilaštvo Haškog tribunala tereti Vojislava Šešelja za ratne zločine počinjene u Hrvatskoj, Bosni i Hercegovini i u Vojvodini, odnosno za progon na političkoj, rasnoj i vjerskoj osnovi. Tereti se za masovna ubistva, javne pozive za pritvaranje civila u logore, uništavanje domova i vjerskih objekata. Navodi se da je lično učestvovao u ratnoj propagandi i raspirivao mržnju i podsticao na zločine.


Komandant vojne borbene grupe EU u poseti Srbiji\nKomandant borbene grupe Evropske unije HELBROC, brigadni general Georgios Bosmalis posetio je bazu "Jug" i poligon "Borovac" gde je prisustvovao ocenjivanju snaga Vojske Srbije. (Foto: Sajt Ministarstva odbrane Republike Srbije)\nKomandant borbene grupe Evropske unije HELBROC, brigadni general Georgios Bosmalis, pripadnik Oružanih snaga Grčke, posetio je bazu "Jug" i poligon "Borovac" gde je prisustvovao ocenjivanju snaga Vojske Srbije za učešće u toj borbenoj grupi, saopštilo je u sredu Ministarstvo odbrane.\nNavodi se da se Bosmalis "uverio u visok stepen osposobljenosti pripadnika Vojske Srbije" i da je rekao da je zadovoljan nivoom obučenosti, zalaganja i motivisanošću pripadnika ocenjivanih jedinica.\nBorbenu grupu HELBROC inicijalno su formirale Grčka, Rumunija, Bugarska i Kipar 2007. godine i od tada je više puta bila u pripravnosti za angažovanje.\nSrbija je toj grupi pristupila 2016. godine, a učešćem snaga Vojske Srbije u borbenim grupama EU potvrđuje se opredeljenost Srbije za deljenje odgovornosti kada je u pitanju bezbednost u regionu i šire.


PORTAL: Borba protiv Internet kriminala\nOdeljenje za visokotehnološki kriminal formiraće jedinicu za praćenje distribucije nedozvoljenih sadržaja na Internetu, prvenstveno dečije pornografije.\nZamenik načelnika tog odeljenja Dragan Jovanović izjavio je da će pripadnici tog odeljenja pratiti, pored distribucije dečije pornografije, sadržaje koji imaju veze sa ksenofobijom, mržnjom, nasiljem, terorizmom, nacizmom, sektama koje pozivaju na ubistvo ili samoubistvo i druge oblike izopačenih ponašanja.\nOd Ministarstva su, kazao je, dobili "zeleno svetlo" za proširenje Odeljenja, a među novim pripadnicima će, pored policajaca, biti i civili sa naprednim kompjuterskim znanjima.\n"Mi smo u svakom slušaju tehnički najbolje opremljena jedinica u MUP-u Srbije, operativna policijska jedinica, ali nisam zadovoljan količinom opreme i softvera koje imamo, ja bih voleo daih imamo više. S druge strane, ne mogu da budem nezadovoljan brojem i količinom obuka koje su naši inspektori prošli i koje svakodnevno prolaze", kaže on.\n"Imamo jednu ideju za koju svim snagama lobiramo a to je da se u Srbiji možda krajem ove ili sledeće godine, osnuje regionalni centar za obuku policijskih službenika, tužioca i sudija u oblsti visokotehnološkog kriminala, pranja novca i finansijskih istraga, ali onih koje su vezane za elektronske transfere novca putem interneta", objašnjava Jovanović.\nОбјавио ADMIN у 01:36


Sud BiH donio naredbu za raspisivanje međunarodne potjernice za Savčićem - Glas Bosne\n10 Avgusta, 2021 10 Avgusta, 2021 daca\tMilomir Savčić\nNakon što mu je Sud Bosne i Hercegovine odredio pritvor, nekadašnji komandant 65. zaštitnog motorizovanog puka pri Glavnom štabu Vojske Republike Srpske (VRS) Milomir Savčić, kojem se sudi za pomaganje u genocidu u Srebrenici u julu 1995. godine, nije pronađen na kućnoj adresi.\nSud BiH je zaprimio službenu zabilješku Sudske policije Bosne i Hercegovine u kojoj se navodi da optuženi Milomir Savčić nije pronađen na kućnoj adresi, te da iz tog razloga nije sproveden do pritvorske jedinice po naredbi Suda.\n“Imajući u vidu navedeno, Sud je donio naredbu za raspisivanje međunarodne potjernice”, naveli su iz Suda BiH.\n“Radi objektivnog informiranja javnosti, Sud je optuženom Milomiru Savčiću po prijedlogu Tužilaštva BiH odredio pritvor zbog kršenja mjera zabrane u odnosu na konkretan predmet koji se vodi pred Sudom BiH, a ne zbog njegovih javnih istupa u vezi s eventualnim kršenjem dopuna Krivičnog zakona BiH koji se odnose na zabranu negiranja genocida i drugih ratnih zločina, te veličanja ratnih zločinaca”, navode iz Suda BiH.\nSavčić, predsjednik boračke organizacije Republike Srpske (RS), koji je tokom proteklog rata u Bosni i Hercegovini bio komandant 65. Zaštitnog motorizovanog puka pri Glavnom štabu Vojske RS-a, prekršio je, prema odluci, mjere koje mu zabranjuju komuniciranje s medijima u vezi s njegovim sudskim predmetom.\n← Broj novozaraženih skoro četiri puta veći nego jučer, nije bilo smrtnih slučajeva\nSchmidt pozvao Nikšića na sastanak u OHR, razgovarali o korupciji i kriminalu u FBiH →


Ove godine formira se jedinstveno tržište energije - Ekonomija - Dnevni list Danas\nPočetna » Vesti » Ekonomija » Ove godine formira se jedinstveno tržište energije\nU Danas konferens centru održan panel o energetskoj situaciji u Srbiji i budućnosti obnovljivih izvora\nA. Milošević04.09.2013. 18:53\nU naredne dve do tri godine Srbija će morati da podigne cenu električne energije na ekonomski održiv nivo, kako bi EPS mogao da posluje sa profitom koji mu omogućava investicije u izgradnju novih energetskih objekata i održavanje postojeće mreže. Ako bismo danas cenu električne energije doveli na ekonomski nivo, struja bi poskupela za 20 do 30 odsto – rekao je juče Gordan Tanić iz Agencije za energetiku, učestvujući na panelu Danas konferens centra o posvećenoj energetskoj situaciji u Srbiji i budućnosti obnovljivih izvora energije.\nTanić je podsetio da država ima zvaničnu strategiju koja predviđa dostizanje ekonomske cene struje u roku od dve do tri godine i upozorio da ako do toga ne dođe, EPS neće moći da sprovede neophodne investicije u razvoj elektroenergetskih sistema.\n– Postoje tri direktive Evropske unije vezane za ovu oblast i Srbija sada radi na primeni treće među njima. Cilj za ovu godinu je formiranje jedinstvenog tržišta energije i jačanje uloge regulatora. Agencija za energetiku sada daje saglasnost na cene, a ne Vlada, što je učinjeno kako bi se cene formirale na osnovu stručnih kriterijuma. Nadležnosti regulatora će biti proširene tako da će moći i da izriče kazne u iznosu do 10 odsto profita kompanije koja naruči pravila – rekao je Tanić.\nPrema njegovim rečima, 2014. treba da zaživi i srpska berza električne energije, koja će biti povezana sa regionalnim berzama i preko koje će se trgovati strujom. U ovom momentu u Srbiji postoji 66 licenciranih snabdevača električnom energijom, od čega je njih 23 aktivno, dok na tržištu gasa ima 27 licenciranih snabdevača, među kojima su trojica aktivna. Liberalizacija energetskog tržišta ogleda se i u tome što kupci struje na visokom naponu (velike fabrike) više ne predstavljaju tarifne kupce, što znači da struju ne kupuju po regulisanim (nižim) cenama, već po cenama koje vladaju na otvorenom tržištu struje. Od 2014. godine će i kupci na srednjem naponu struju morati da plaćaju po tržišnim cenama, dok će regulisane cene važiti samo za građane i druge male kupce koji struju nabavljaju na niskom naponu. Napuštanje koncepta regulisanih cena vidi se i po tome što proizvodnja i veletrgovina strujom više ne predstavljaju delatnosti od javnog interesa. Kako je dodao Tanić, na tržištu gasa već sada je više od 90 odsto prometa neregulisano.\nTanić je izneo i brojke koje protivreče uvreženom mišljenju da se u Srbiji struja skupo plaća. Po njegovim rečima, u drugoj polovini prošle godine cene električne energije u Srbiji bile su najniže u Evropi, dok je samo Rumunija imala niže cene gasa od nas.\nOn se osvrnuo i na ocene da Srbija skupo plaća gas iz Rusije, rekavši da mi gas dobijamo po cenama koje su uobičajene za ovaj region, ali da na tu cenu moramo da platimo još 10 odsto naknade za transport preko Mađarske. Tanić je rekao i da je Srbija jedna od retkih zemalja koja ima pravo da plati samo onu količinu gasa koju potroši, dok većina zemalja mora da plati kompletnu količinu koju je ugovorila.\nDejvid Kšivda, šef Ekonomskog odeljenja Ambasade Sjedinjenih Američkih Država u Beogradu, podsetio je na predstojeću veliku investiciju tamošnje kompanije Kontinental vind pauer u vetrogeneratore u Srbiji, „koja će sama izgraditi jednu trećinu ukupnih kapaciteta iz energije vetra koji su potrebni Srbiji“.\n– Znam da mi Amerikanci imamo reputaciju da ljudima preporučujemo gotova rešenja za njihove probleme. Da ne bih ugrozio tu reputaciju, to ću i ja uraditi – rekao je na početku obraćanja Kšivda, govoreći u šaljivom tonu na srpskom jeziku.\nOn je podsetio da je u ranijem periodu u SAD bilo izgrađeno 90 odsto svih svetskih solarnih kapaciteta i 80 odsto vetrogeneratorskih, ali da je danas Kina preuzela primat u vetru, a Nemačka u primeni energije sunca.\n– Do 2035. godine SAD će generisati 80 odsto svoje energije iz izvora čiste energije, uključujući kako obnovljive izvore tako i tradicionalne čiste izvore poput nuklearne energije, prirodnog gasa i urana. Danas, 40 odsto energije SAD dolazi iz čistih izvora – rekao je Kšivda.\nSrbija do 2020. godine treba da poveća udeo obnovljivih izvora energije u ukupnoj proizvodnji sa 21 odsto iz 2009. na 27 odsto. Kšivda procenjuje da će joj biti potrebno 1.100 megavata novih kapaciteta, od čega je predviđeno da se iz energije vetra dobije 500 megavata.\n– Američka kompanija Kontinental vind pauer (Continental Wind Power) izgradiće u Kovinu vetrogeneratore kapaciteta koji odgovara jednoj trećini ukupne kvote od 500 megavata predviđene za Srbiju – podsetio je Kšivda.\nGoran Vukojević, direktor konsultantske kuće Parkins Brinkerhof, koja je ove godine otvorila podružnicu u Srbiji i koja se bavi isključivo energetikom i železnicom, ocenio je da će u Srbiji morati da se grade novi kapaciteti iz obnovljivih izvora.\n– U Evropi se za proizvodnju električne energije najviše koriste fosilna goriva, dok obnovljivi izvori, zajedno sa hidroelektranama čine 16 odsto proizvodnje. Obnovljivi izvori su još uvek skupi, mada je cena njihove izgradnje pala i očekuje se dalji pad. U narednih 20 godina najveći rast ćemo videti u izgradnji vetrogeneratora, a kasnije i solarnih kapaciteta i energije iz biomase – rekao je Vukojević, dodajući da je ukupni potencijal energije vetra 20 puta veći od ukupnih potreba za energijom danas.\nPrema njegovim rečima, u Srbiji se trenutno 53 odsto struje dobija iz termoelektrana, 39 odsto iz hidroelektrana, 4,5 odsto iz termoelektrana-toplana, dok ukupni solarni kapaciteti iznose samo pola megavata, a toliko je do sada instalisano i vetrogeneratorskih kapaciteta.\n– Srbija ima atraktivnu fid-in tarifu za energiju vetra, što je privuklo i razne špekulante, koji nisu imali nameru da zaista grade kapacitete. Tako je ukupna odobrena kvota za vetrogeneratore 500 megavata, ali je do 2011. podneto aplikacija za izgradu kapaciteta veličine ukupno 2,6 gigavata – rekao je Vukojević.\nPrema njegovim rečima, Srbija ima veliki potencijal u vetru i bez ikakvih ulaganja na postojeću mrežu moglo bi da se poveže 900 megavata vetrogeneratora, dok bi uz minimalna ulaganja u prenosnu mrežu moglo da se poveže čak 2.000 megavata. Ocenjujući da je izvesno da će se i ovde graditi OIE kapaciteti, Vukojević je napomenuo da je u Hrvatskoj već instalirano 130 megavata vetrogeneratora, u Bugarskoj 700 megavata, a u Rumuniji 2.000.\nAna Brnabić iz Srpskog udruženja za energiju vetra (SEWEA) rekla je da su članovi te organizacije do sada uložili 20 miliona evra u Srbiji, a da planiraju ulaganje od 1,5 milijardi evra u narednih pet do sedam godina, što odgovara izgradnji 1.000 megavata struje iz energije vetra.\n– To je mnogo iznad kvote od 500 megavata, ali nadamo se da će država povećati tu kvotu kada prvi kilovati budu potekli iz vetrogeneratora – rekla je Brnabićeva, dodajući da 1.000 megavata kapaciteta odgovara godišnjoj proizvodnji struje od 2,5 milijardi kilovat-sati.\nOna je istakla da u ovom trenutku postoji 700 miliona evra planiranih investicija, ali da postoji mnogo problema koji sprečavaju realizaciju projekata. Između ostalog, ona je navela da međunarodne finansijske institucije nisu spremne da kreditiraju ovakve projekte, jer im ne odgovara tipski ugovor o otkupu električne energije, koji je usvojilo Ministarstvo energetike. Dok Ministarstvo i banke ne budu rešili taj problem, nijedan projekat neće moći da se realizuje.\n– Problemi su nestabilan i nepredvidiv zakonodavni okvir, hitne procedure bez javnih rasprava, kašnjenje u usvajanju podzakonskih akata i radne grupe u kojima često nema predstavnika investitora – rekla je Brnabićeva. Kako bi ilustrovala veličinu problema, ona je podsetila da je ključni zakon iz ove oblasti, Zakon o energetici, menjan dva puta za osam meseci, „što je emotivni rolerkoster za investitore“, koji ne znaju šta će se promeniti. A promenilo se, između ostalog, i to da je odjednom rok za izgradnju vetroparkova smanjen sa tri na dve godine „dok malu hidroelektranu možete da gradite i tri i pet i koliko god godina“.\nDrugi veliki problem je ozbiljno kašnjenje u usvajanju podzakonskih akata, koje iznosi čak 719 dana, rekla je Brnabićeva.\nAleksandar Stojkov, direktor VIP fonda iz Vojvodine, rekao je da se svest lokalne samouprave menja i da „mi u Vojvodini uvodimo ISO standarde kako bismo mogli da pratimo dokumentaciju koju investitori podnose“.\n– Često i investitori sami sebi prave probleme jer ne podnose kompletnu dokumentaciju, ili da bi uštedeli malo novca, ne angažuju adekvatne projektante – rekao je Stojkov. On je naglasio da kada investitor dođe u jedinicu lokalne samouprave, službenik mora sa njim da napravi tačan redosled koraka koji moraju da se preduzmu kako bi se projekat realizovao i da mora da isprati projekat i pomogne investitoru i urgira ako nastanu problemi.\n– Postoji trend rasta cena u budućnosti. Prostora za racionalizaciju troškova u sistemu EPS-a ima, ali potrebno je da se obezbedi i razumna stopa profita kako bi se omogućilo ulaganje u razvoj. Cene struje će rasti i zbog emisija ugljen-dioksida, koje ćemo morati da plaćamo, kao i zbog subvencija za obnovljive izvore energije. Osim toga, od 2017. godine će morati da se zatvaraju neke elektrane zbog prevelike količine ugljen-dioksida koju proizvode, a te kapacitete ćemo morati da nadomestimo izgradnjom novih – rekao je Tanić. U vezi s gasom, on je ocenio da je ekonomska cena već dostignuta.\nPlan američkog predsednika Baraka Obame za širenje čistih izvora energije je primena tržišnog principa po kojem će proizvođači dobijati bodove u skladu sa količinom čiste energije koju proizvedu. Višak bodova će moći da sačuvaju za kasnije (da njime neutrališu količinu ugljen-dioksida koju proizvode u drugim kapacitetima) ili će moći da ih prodaju drugima – kaže Kšivda.


3. decembar - Page\nJune 26, 2019, 02:42:15 am\nPALUBA > Ostalo > Dogodilo se na današnji dan... > Decembar > Topic: 3. decembar\nAuthor Topic: 3. decembar (Read 1271 times)\n« on: December 04, 2008, 12:03:46 am »\n1912. Bugarska, Grčka, Srbija i Crna Gora sklopile su primirje sa Turskom u Prvom balkanskom ratu. Rat je nastavljen 3. februara 1913, a novo primirje uspostavljeno je 23. aprila kada su obnovljeni i mirovni pregovori u Londonu.\n1944. U Atini je izbio građanski rat između vlade, koju je podržavala Velika Britanija, i Fronta nacionalnog oslobođenja (EAM). Mir je postignut na konferenciji u Varkizi 12. februara 1945, kada su predstavnici vlade i EAM-a sporazumeli da se plebiscitom odredi oblik vladavine u Grčkoj.\n1971. Počeo je indijsko-pakistanski rat zbog Kašmira, završen 17. decembra pobedom Indije i odvajanjem Bangladeša, dotad Istočnog Pakistana, u posebnu državu.\n1995. Bivši predsednik Južne Koreje Čun Do Hvan je uhapšen pod optužbom da je odgovoran za masakr u gradu Kvangdžuu u maju 1979. kada je vojska ubila više od 200 demonstranata.\n1997. U glavnom gradu Kanade Otavi predstavnici 122 zemlje potpisali su Konvenciju o zabrani protivpešadijskih mina. Nekoliko zemalja među kojima i SAD odbile su da se priključe sporazumu.\n2001. Umro je Gerhard Rigner (90), autor telegrama koji je objavljen kao upozorenje svetu na nacistički plan o uništenju jevrejskog naroda.


Među zahtevima su predlozi da se zamrznu sva državna potraživanja, uvede devizna klauzula pri ugovaranju radova, poveže staž zaposlenima u privatnim kompanijama, omogući lečenje bez obzira na neuplaćene doprinose, kao i niz drugih predloga.\nGradjevinskoj industriji Srbije potrebna je pomoć i to pre svega pomoć od države, tačnije Ministarstva za finansije. Zbog toga je koordinator Radne grupe Vlade Srbije za pomoć gradjevinarstvu Goran Dugandžija, inače predsednik grupacije visokogradnje u PKS, pripremio plan za razgovore sa Ministarstvom finansija. Članovi radne grupe iz gradjevinske industrije u Privrednoj komori Srbije precizirali su plan i u Ministarstvo finansija ići će se sa više predloga koji bi trebalo da, pre svega finansijki, pomognu oporavak gradjevinske industrije Srbije.\n-Od države tražimo da ne ugovara poslove po damping cenama, a pri tom imamo u vidu izgradnju više od 5.000 stanova koja treba da započne na jesen u Beogradu. Zatim, neophodno je da država, odnosno njene direkcije i preduzeća, hitno izmire dugovanja koja imaju prema građevinskim kompanijama. Potreban nam je i neki fond koji bi davao garancije za radove u inostranstvu, a ono što svi građevinci traže je da prilikom ugovaranja vrednosti radova sa državom obavezno bude primenjena devizna klauzula – objasnio je Dugandžija.\nDalje, gradjevinari traže da se PDV plaća po fakturi koja se dostavlja naručiocu posla na osnovu prehodno usaglašene privremene situacije kojom se verifikuje naturalna realizacija u gradjenju objekta. Istovremeno, traži se smanjivanje sadašnje stope od osam odsto PDV kod prvog prometa novoizgradjenog stana. Ta stopa bi trebalo da bude znatno niža od stope prenosa apsolutnih prava koja se plaća pri prodaji starih stanova.\nS obzirom da su gradjevinske kompanije u velikim dugovima pa mnoge od njih ne plaćaju doprinose, predlaže se da se smanje stope poreza i doprinosa, a radni staž poveže i radnicima koji su zaposleni u privatnim kompanijama na isti način kako je to učinjeno za zaposlene u državnim preduzećima. I da zaposleni dobiju markice za zdravstveno osiguranje bez obzira što njihove kompanije nisu platile doprinose zdravstvenom fondu. S obzirom da su najvećem broju kompanija blokirani žiro računi, jedan od zahteva je da se nadju rešenja po kojima bi preduzeća nastavila da posluju bez obzira na blokirane račune, jer ako ove kompanije ne rade otiće će u stečaj, a samim tim i veliki broj zaposlenih ostati bez posla. Radna grupa predlaže da država zamrzne prinudne naplate PDV, poreza i doprinosa, ali i da se nađu rešenja sa bankama da i one odustanu od prinudnih naplata svojih potraživanja. U posebnom Planu za rešenje dužničke krize preduzeća GiS, usvojeni su zaključci u kojima se traži momentalno zamrzavanje aktivnosti naplate od strane banaka, a od države da osnuje Garantni fond na osnovu raspoloživih resursa, ili dokapitalizuje postojeći koji će davati garancije bankama sa kojima bi se ušlo u reprogramiranje obaveza preduzeća GiS prema bankarskom sektoru.\nZaključeno je i da gradjevinske firme zaključe ugovore o gradjenju po posebnom programu na investicionim objektima koji se finansiraju od strane države. Tu je i zahtev o reprogramu dugova prema bankama i oslobadjanje datih kolaterala, reprogramu dugova prema državi, odnosno fondovima i javnim preduzećima. Gradjevinari predlažu da tokom gradjenja firme iz svoje neto zarade vraćaju dug.\n#gradjevinci #privredna komora


You are at:Home»Prethodna izdanja»128»Uvodnik GM 128\nMada je prethodni broj časopisa bio tematski u potpunosti posvećen digitalnoj transformaciji, istoj temi je posvećeno, direktno ili indirektno, više priloga i u ovom izdanju. Nimalo slučajno, jer integracija digitalnih tehnologija u različita područja poslovanja postaje podrazumevajuća za sve kompanije koje shvataju neophodnost promene biznis modela i isporučivanja vrednosti korisnicima.\nFormiranje digitalnih timova u kompanijama, pojava novih zanimanja, te različiti modeli hijerarhijske postavke u organizacijama u pogledu toga kome je podređena osoba zadužena za digitalno poslovanje prepoznati su kao neminovnost i na ovogodišnjem CIO Leadership forumu održanom krajem septembra na Zlatiboru. Detaljan izveštaj sa ovog dešavanja tu je, pored ostalog, i da bi pomogao u prepoznavanju trendova, upoznavanju sa ulogom brendova i korisnika u ekonomiji iskustva, ali i sa poslovnim modelima koji pružaju efikasan okvir za uspešnu implementaciju digitalnih projekata.\nNekako prirodno na ovu tematiku „naslonilo“ se razmišljanje o značaju korišćenja analitike i rezultatima istraživanja koji otkrivaju da samo 35% kompanija uspeva da u potpunosti primeni analitičke modele u svom poslovanju, kao i korisni komentari na ovu temu koje je dao Miloš Đurković, direktor kompanije SAS za Adriatic region, vodeće kompanije u oblasti analitike.\nPa ipak, značaj jubileja koji je 1.oktobra 2019. obeležila naša izdavačka kuća INTO d.o.o, proslavivši 20 godina izlaženja svog „prvenca“ – časopisa „Internet ogledalo“, koji evo već dve decenije uspešno obitava „u čudesnom svetu tehnologija“, naveo nas je da tekst posvećen tome stavimo na prvo mesto. U svom osvrtu na ovaj period, Zoran Kovačević, direktor firme, prisetio se razvojnog puta „Internet ogledala“, ali i pokretanja novih projekata, od kojih je jedan od značajnijih časopis „GM Business & Lifestyle“.


ĆORIĆ O MARIŠĆINI “Prijaviti inspekciji Ministarstva” – NACIONAL.HR\nMinistar zaštite okoliša i energetike Tomislav Ćorić izjavio je u subotu, vezano za prosvjed Kriznog eko stožera Marišćina, da ako netko ima sumnje kako je na bilo koji način ugroženo zdravlja građana zbog Županijskog centra za gospodarenje otpadom Marišćina – neka to prijaviti inspekciji Ministarstva koja će izaći na teren.\n“Koliko ja imam informaciju, vrijednosti koje se mjere ne prelaze granične vrijednosti na području Marinšćine. Međutim ukoliko bilo tko sumnja u to da na bilo koji način dolazi do ugroze zdravlja, to treba prijaviti inspekciji; i u tom kontekstu inspekcija Ministarstva zaštite okoliša će izaći na teren i vidjeti o čemu se radi”, izjavio je u Dubrovniku ministar Ćorić.\n“Dio otpada koji ide u centre za gospodarenje otpadom kao najviši stupanj, recimo to tako, infrastrukture u kontekstu izgradnje kružne ekonomije, mi moramo graditi dalje, i da ti centri moraju funkcionirati; naravno, u skladu sa svim propisima i poštujući najviše ekološke standarde”, dodao je Ćorić.\nTags: tomislav ćorić ministarstvo inspekcija Marišćina


SVE SPREMNO ZA PRAVLJENJE AUTO-DELOVA: U Smederevskoj Palanci završena izgradnja južnokorejske fabrike | Novosti.RS\nFabrika u industrijskoj zoni Guberaš, koja se prostire na 20.000 kvadratnih metara, podignuta je za šest meseci. U isto vreme, izgrađene su saobraćajnice do pogona, i potpuno nova kanalizaciona mreža u dužini od 1.200 metara.\n- Korejska kompanija, u izgradnju i opremanje, uložila je oko 20 miliona evra. Preko Republičke direkcije za imovinu, bez naknade, ustupljeno im je građevinsko zemljište vredno oko 250.000 evra. Takođe, uložili smo i 40 miliona dinara za infrastrukturu, uključujući i pristupne saobraćajnice. Država će sa šest miliona evra subvencionisati zapošljavanje više od 700 radnika na neodređeno vreme - kaže predsednik opštine Smederevska Palanka, Nikola Vučen.\nKompanija "Kjungšin kejbl" bavi se proizvodnjom delova za tradicionalne automobile, ali i komponenti za električne automobile visoke tehnologije. Prema najavama, biće jedna od najsavremenijih fabrika u zemlji.\nNova fabrika, kažu ovde, imaće nemerljiv značaj za razvoj varoši na Jasenici.\nSARADNJA I U OBLASTI KULTURE I NAUKE\nJUŽNOKOREJSKA organizacija za promociju trgovine i investicija i palanačka opština pripremaju i nove projekte na polju kulture i nauke.\n- Zajednički cilj je da Smederevska Palanka bude sedište novih investicija i tehnologija koje ćemo zajedno sa našim prijateljima realizovati. Palanka će u budućnosti biti grad prepoznatljiva po novim tehnološkim sadržajima i IT sektoru - kaže Nikola Vučen.\n- Do pre nekoliko godina bili smo najzaduženija opština u Srbiji. Ovo je najveća privredna investicija u Smederevskoj Palanci u poslednjih 60 godina. Ova fabrika preporodiće privrednu situaciju - kaže Vučen.\nPlanirano je da se u narednih godinu dana postupno ovde uposli 700 do 1.000 radnika. Do sada je već zaposleno više od 250 radnika, a zapošljavanje i obuke su i dalje u toku.\nKompanija "Kjungšin kejbl" u Južnoj Koreji se razvija od 1974. Imaju fabrike u Kini, Meksiku, SAD i Poljskoj. Filijala u Srbiji osnovana je u martu prošle godine.\nFabrika Smederevska Palanka Strane investicije "Kjungšin kejbl" fabrika auto.delova fabrika "Kjungšin kejbl"\n1 JEZIVI DETALJI: Ovako su kriminalci od ljudskog mesa po nalogu Radoja Zvicera pravili ćevape - Vučić sve otkrio (FOTO/VIDEO)


Evropske vlade krive za deportacije osumnjičenih za terorizam - Klix.ba\nEvropske vlade krive za deportacije osumnjičenih za terorizam\n26.6.2008. u 12:48\nEvropske vlade ne čine ništa po pitanju pokretanja istrage o višegodišnjim optužbama da pomažu vladi SAD-a u ilegalnom transportu i pritvaranju osumnjičenih terorista, optužuje Amnesty International u najnovijem izvještaju.\nU izvještaju Amnesty International navodi da evropske vlade poriču svoju navodnu umiješanost u tzv. vanredne deportacije – odnosno slanje osumnjičenih terorista na ispitivanja bez odgovarajućeg sudskog procesa. Ovo svakako nije prvi put da je Evropa optužena za tako nešto – Vijeće Evrope, kao i Evropski parlament, već su izdali vrlo negativne izvještaje na tu temu.\nMeđutim, Amnesty International tvrdi da je iznio činjenice o evropskoj umiješanosti, dok Daniel Gorvan, koordinator programa za borbu protiv terorizma u Amnesty Internationalu, osuđuje Evropu zbog izbjegavanja da odgovori na te optužbe.\n"Jedan od osnovnih zaključaka ovog izvještaja je da evropske vlade, evropske institucije, šute o skandalu u vezi s tim nelegalnim istragama. Niko nije pozvan na odgovornost u ime žrtava tih deportacija.“\nIzvještaj je fokusiran na šest slučajeva navodno tajnih hapšenja osumnjičenih terorista i njihovog daljeg transporta. Jedan od njih je njemački državljanin Kaled el-Masri, koji je ranije ovog mjeseca pred sudom zatražio ekstradiciju 13 osumnjičenih agenata američke Centralne obaveštajne agencije, koji su ga, prema njegovim navodima, 2003. godine oteli u Makedoniji. Masri tvrdi da je avionom prebačen u američki zatvor u Afganistanu, gdje je mučen, prije nego što je pušten godinu dana kasnije.\n"Jasno je da su evropske vlade bile umiješane na različite načine, od najozbiljnijeg - kada su dozvolile da se takvi zatvori nalaze u njihovim zemljama, za šta su optužene Poljska i Rumunija, do toga da su dozvoljavale avionima koji ilegalno prevoze osumnjičene da koriste njihove aerodrome.“\nDok vlade nekih evropskih zemalja, kao što je Rumunija, odbacuju te optužbe, britanski zvaničnici su ranije ove godine priznali da su dva američka aviona sa navodnim teroristima sletjela na britansko tlo kako bi napunili rezervoare – što je suprotno ranijim tvrdnjama zvaničnog Londona da takvi letovi nisu postojali, prenio je Glas Amerike\nAmerička vlada s druge strane odbija optužbe da postoje tajni zatvori za osumnjičene teroriste. Najnoviji izvještaj Amnesty Internationala nudi niz prijedloga evropskim vladama, između ostalog pokretanje nezavisnih istraga o optužbama, zatim veću kontrolu nad obavještajnim agencijama, odbijanje da pomažu prilikom budućih transfera osumnjičenih terorista, kao i nuđenje odštete žrtvama ilegalnih ispitivanja.\nU napadu bombaša samoubice u Iraku ubijeno 15 ljudi\n26.06.2008. u 12:52\nPredstavnički dom FBiH prihvatio izvještaj o izvršenju budžeta za 2007. godinu\n26.06.2008. u 12:45


Ujedinjeni Ribolovci Srbije - Saopštenje URS povodom konkursa za dodelu voda\nOvih dana dobijamo informacije sa više ribarskih područja, da vlasnici pojedinih novoosnovanih firmi koje su konkurisale za pojedina područja, pre bilo kakve zvanične objave kontaktiraju ribočuvare firmi koje trenutno upravljaju tim ribarskim područijima, kako bi ih vrbovali za rad u svojoj firmi. Ovakva saznanja ukazuju na to, da pojedini učesnici konkursa već imaju informacije da su dobili područje pre bilo koje zvanične objave, a takođe logički ukazuje na to da nemaju dovoljan broj ribočuvara koji su naveli u konkursnoj dokumentaciji (gde se broj ribočuvara najviše boduje), čim traže da zaposle ribočuvare.\nTakođe čitav niz drugih informacija koje nam dolaze sa više strana, bude sumnju da se konkurs odvija pod sumnjivim okolnostima, što za posledicu može imati još lošije upravljanje vodama, od onog koje trenutno imamo.\nZbog svega gore navedenog, URS insistira na transparentnosti celog postupka, kao i na javnom objavljivanju svih relevatnih podataka vezanih za odluke konkursne komisije Ministarstva. Apelujemo na resorno ministarstvo da ima na umu da se konkursom vode dodeljuju na deset godina i da svaka odluka koja nema čvrsto uporište u transparentnosti celog postupka, može imati ozbiljne posledice po buduće stanje ionako devastiranog ribljeg fonda u Srbiji".


Paraćin: Veliki značaj male privrede\nSajamska manifestacija u Paraćinu okupila više od 180 izlagača iz regiona. "Recept" za 300.000 novih radnih mesta u Srbiji\nLOKALNI privrednici i privrednici iz regiona, ali i dugogodišnji učesnici iz BiH i Slovenije, na više od dve hiljade kvadratnih metara sajamskog prostora u Paraćinu po 19. put razmenjuju iskustva i predstavljaju vlastitu delatnost.\nManifestaciju su otvorili prvi čovek grada na Crnici Saša Paunović i predsednik Unije poslodavaca Srbije Nebojša Atanacković, koji je - uz napomenu da preduzetnici mahom nemaju sredstava za medijske nastupe i skupe reklame - istakao da ovakvi sajmovi pokazuju njihovu spremnost da ipak investiraju u prezentaciju proizvoda.\n- U evidenciji Agencije za privredne registre se nalazi 337.000 različitih formi privrede aktivnosti, i ukoliko bi svako radno angažovao samo po jednog novog čoveka, to bi bilo više od 300.000 novozaposlenih u Srbiji - naglasio je Atanacković, i precizirao da se inostrani investitori ovde oslanjaju na postojeće tržište i niske plate, a dolaze isključivo zarad vlastite dobiti, pa je neophodno da mi sami jačamo sopstvene kapacitete.\nPored štandova preduzeća, te razvojnih agencija iz Doboja, Banjaluke, Modriče, Kotor Varoši i još nekih mesta u RS, te dve firme iz Celja i Krškog u Sloveniji, posebnu pažnju privlači i prezentacija inovativnosti učenika koji se u Praćinu školuju za proizvodna zanimanja.\nU SARADNjI sa Opštim udruženjem preduzetnika, organizator Sajma privrede je Turistička organizacija Paraćina, dok je sredstva obezbedila lokalna samouprava.


Osumnjičeni za ubistvo Savkovića u pritvoru - KRIK\nObjavio/la KRIK.rs 20/12/2017\nPetorici osumnjičenih za ubistvo Aleksandra Savkovića u beogradskom naselju Senjak koje se dogodilo u nedelju ujutru sinoć je određen pritvor do 30 dana.\nViši sud u Beogradu je nakon saslušanja petorici osumnjičenih odredio pritvor do trideset dana zbog opasnosti da bi u kratkom vremenskom roku mogli da ponove krivično delo, ali i zbog opasnosti da sa slobode ometaju istragu i utiču na svedoke, navodi se u saopštenju.\nZa ubistvo Aleksandra Savkovića ispred beogradskog kluba „Nana“ sumnjiči se Nedeljko Grbović (46), a kao saučesnici osumnjičeni su i Stevan Dukić (22), Stefan Šapurić (24), Miloš Lukovac (29) i Miloš Tančev (22).\nProtiv Tančeva i Dukića se vodi istraga u Višem javnom tužilaštvu zbog sumnje da su početkom septembra ove godine crnim „bentlijem“ presekli kolonu predsednika Srbije. Policija ih je ubrzo nakon incidenta uhapsila, a posle jednomesečnog pritvora pušteni su da se brane sa slobode.\nNovinari KRIK-a otkrili su da je ubijeni Savković bio deo ekipe Aleksandra Stankovića zvanog Sale Mutavi, osuđivanog narko-dilera i vođe grupe navijača „Janjičari“ koji je ubijen u centru Beograda u oktobru prošle godine. Detalje o Stankoviću pročitajte u posebnoj priči.\nDokumentacija koju poseduje KRIK pokazuje da je Savković sa Stankovićevim bliskim saradnicima Veljkom Belivukom, Borisom Karapandžićem i još dve osobe učestvovao u demoliranju kafića „Holivud“ na Karaburmi decembra 2013. koji je u vlasništvu jednog od vođa Partizanove navijačke grupe „Alekatraz“ Aleksandra Vavića. Zbog razbijanja „Holivuda“ Savković je u aprilu prošle godine osuđen na godinu dana zatvora.\nSavković je osuđivan i ranije. U septembru 2012. osuđen je na dve godine i tri meseca zatvora zbog dva krivična dela – učestvovanja u pljački pošte 2010. godine, kao i zbog izazivanja opšte opasnosti i nanošenja teških telesnih povreda.\nDokumentacija koju je sakupio KRIK pokazuje da je osuđivan zbog posedovanja i prodaje marihuane, kao i za ometanje pravde zbog pretnji sudiji izrečenih na suđenju. Detalje pročitajte u posebnoj priči.\nKrivičnu dokumentaciju u vezi sa slučajevima koji se pominju u tekstu možete pronaći u našoj bazi dokumenata (samo za registrovane članove)


Grad Novi Pazar - Radovi na izgradnji gasovoda prema planu, slede pripreme za sekundarnu gasifikaciju\nRadovi na izgradnji gasovoda prema planu, slede pripreme za sekundarnu gasifikaciju\nDirektor preduzeća „Srbijagas“ Dušan Bajtović, predsednik Nadzornog odbora, Muamer Redžović i direktor za investicije Jovica Budimir sastali su se danas u Novom Pazaru sa gradonačelnikom Nihatom Biševcem.\nU toku su radovi na završetku primarnog gasovoda, što je jedna od tema sastanka. Radovi teku planiranom dinamikom a kao drugi važan korak za Grad i predstavnike „Srbijagasa“ istaknuta je priprema plansko - tehničke dokumentacije za takozvani sekundarni gasovod, čije instalacije prolaze kroz gradsko područje. Grad se obavezao da će dostaviti sve neophodne informacije koje se odnose na velike potrošače u gradu, poput javnih preduzeća, zdravstvenih i školskih ustanova i potrošača u industrijskoj zoni. Preduzeće „Srbijagas“ će, kako je najavljeno, već od naredne sedmice pristupiti izradi projektno - tehničke dokumentacije za pripemu radova na parcelama obuhvaćenim planom za izgradnju sekundarnog gasovoda.\nU cilju sprovođenja sekundarne gasifikacije biće formirano zajedničko radno telo, sačinjeno od predstavnika gradskih javnih preduzeća i Grada Novog Pazara, te stručnih lica iz preduzeća „Srbijagas“, čiji je zadatak izrada konkretnog plana gasifikacije. Ovaj dokument smernica je za dalju izradu projekata gasifikacije u celini.


Pekinška patka prvi put u Makedoniji (VIDEO) : Crveni tepih\nPekinška patka prvi put u Makedoniji (VIDEO)\nPekinška patka prvi put u svojoj istoriji nastupila je u Makedoniji na nedavnom festivalu Taksirat u Skoplju, gde je bila impresionirala publiku i kritičare svojom 30 godina nagomilavanom ekplozivnom energijom.\n- Grupi Pekinška patka, kojoj je trebalo 30 godina da se nakani da dođe do Makedonije, isporučila je moćnu dozu panka – izveštava list Nova Makedonija sa glavne večeri Taksirata održane 4. decembra.\nSkopski list primećuje da je nastup u Univerzalnoj sali pred više hiljada posetilaca pokazao da pevač Nebojša Čonkić-Čonta i njegovi kompanjoni još u sebi imaju buntovnički duh.\n- Brzi, bezobrazni i sa direktnim porukama, (to je) nešto što i posle tri decenije i dalje funkcioniše. Jasno je da se situacija na ovim prostorima nije mnogo promenila ni posle tri decenije, pa su im zato tekstovi i dan danas aktuelni. I pored toga što je Patka sastavljena od muzičara koji imaju po 50 godina, imaju energiju kao retko koji mlađi bend – ocenjuje Nova Makedonija.\nPogledajte deo nastupa Pekinške patke u Skoplju:


Eurostat /Građani Bosne i Hercegovine i zvanično najsiromašniji u Europi / Radio Sarajevo\nFoto: Screenshot/Podaci Eurostat-a\nEurostat / Građani Bosne i Hercegovine i zvanično najsiromašniji u Europi\n26. 12. 2019. u 07:00:00 E. Halimić\nFoto: Screenshot: Podaci Eurostat-a\nKako bi razjasnili ove statističke podatke obratili smo se ekonomisti Admiru Čavaliću, koji je za Radiosarajevo.ba kazao da komparativni podaci poput ovih, naročito uzimajući u obzir da ih objavljuje Eurostat, najbolje oslikavaju stanje ekonomije jedne zemlje.\n“Također, ova komparacija pokazuje da smo dosta daleko od ekonomske konvergencije u odnosu na EU i da je potrebno raditi na značajnijim reformama, ali i daljem otvaranju našeg tržišta prema Zapadu, ali svakako i ostalim zemljama regiona i svijeta. Podaci pokazuju i da postoji značajna ekonomska nejednakost između zapadnih i istočnih zemalja EU, što je veliki problem za dugoročno funkcionisanje zajednice. Neki od uspješnih primjera, u odnosu na historijske podatke su Irska i Češka. Slovenija svakako, u odnosu na naš region”, zaključio je Čavalić u razgovoru za Radiosarajevo.ba.\nTagovi: BiH ekonomija privreda građani blagostanje siromaštvo Europa EUROSTAT BDP\n! / Da bi smanjili siromaštvo Kinezi sa gradovima povezali 700.000 sela